Βαζέχα: «Στόχος τα πλέι οφ» - Onsports.gr\nOnsports Team\t13 Οκτωβρίου 2013, 21:35\nΒαζέχα: «Στόχος τα πλέι οφ»\nΟ τεχνικός της Καλλιθέας εμφανίστηκε ικανοποιημένος από τον βαθμό που πήρε η ομάδα του στην έδρα του Ολυμπιακού Βόλου κι έθεσε ως στόχο τη συμμετοχή στα πλέι οφ.\n«Ξέραμε ότι μας περιμένει ένα πολύ δύσκολο παιχνίδι και παίζαμε απέναντι σε μια ομάδα που είναι το πρώτο φαβορί για την άνοδο. Ξέραμε πως είναι μια ομάδα με πάρα πολύ φανατικό κοινό. Εμείς όμως μπαίνουμε σε όλα τα ματς για να παίξουμε επιθετικό ποδόσφαιρο. Ο αντίπαλός μας είχε δύο δοκάρια και πολλές ευκαιρίες για γκολ, αλλά κι εμείς στο β' μέρος είχαμε τις ευκαιρίες να σκοράρουμε σ' ένα ανοικτό παιχνίδι», είπε αρχικά ο Κριστόφ Βαζέχα και στη συνέχεια πρόσθεσε:\n«Θέλω να δώσω συγχαρητήρια στους ποδοσφαιριστές μου γιατί στα δύο εκτός έδρας ματς που δώσαμε, αν και βρεθήκαμε πίσω στο σκορ, προσπαθήσαμε και στο τέλος δεν χάσαμε. Το πρωτάθλημα έχει πολλά ματς ακόμη. Πιστεύω σ' αυτή την ομάδα. Δεν το κρύβω στόχος μας είναι η τετράδα και η συμμετοχή μας στα πλέι-οφ».\n7 ώρες πριν Ισπανία: Ο Βασιλειάδης νίκησε τον Τζεντίλε!\n7 ώρες πριν AEK: Από τη νέα χρονιά Ξανθόπουλος και Καββαδάς!


Η παιδεία & η εκπαίδευση στην Ευρυτανία κατά την Τουρκοκρατία. Αύριο (26/3) η εκδήλωση των ΓΑΚ\nΠαρασκευή, 25 Μάρτιος 2016 14:02\tΕυρυτανικά Νέα\nΤο Σάββατο 26 Μαρτίου, και ώρα 6.30 το απόγευμα, τα ΓΑΚ - Αρχεία Νομού Ευρυτανίας, η Δημόσια Κεντρική Βιβλιοθήκη Καρπενησίου & ο Δήμος Καρπενησίου συνδιοργανώνουν εκδήλωση, με αφορμή την επέτειο της 25ης Μαρτίου, με τίτλο «Ὄψεις τῆς παιδείας καί τῆς ἐκπαίδευσης τῶν Ρωμιῶν κατά τήν ὀθωμανοκρατία καί τά πρῶτα μετεπαναστατικά χρόνια στά κακοβίωτα ὅρη».\nΠρόκειται, ουσιαστικά, για μια ενδιαφέρουσα προσπάθεια αποτύπωσης πτυχών της παιδείας και της εκπαίδευσης στη δύσβατη, κακοτράχαλη Ευρυτανία κατά την περίοδο της Τουρκοκρατίας.\n1. «Η Αγαθίδειος Βιβλιοθήκη Προυσού»: έκθεση βιβλίων από τη βιβλιοθήκη και παρουσίαση του λογίου Αναστασίου Καπέρδα-Αγαθίδη και της βιβλιοθήκης του. Την οργάνωση, επιμέλεια και παρουσίαση έχει αναλάβει η Λεονή Θανασούλα, ιστορικός.\n2. «Δείγματα παιδείας των Ρωμιών από τη βιβλιοθήκη Ιεράς Μονής Παναγίας Προυσιωτίσσης». Εισηγητής ο κ. Αγαμέμνων Τσελίκας, φιλόλογος-παλαιογράφος, προϊστάμενος του Ιστορικού & Παλαιογραφικού Αρχείου και του Εργαστηρίου Συντήρησης Χειρογράφων του Μορφωτικού Ιδρύματος Εθνικής Τραπέζης.\n3. «Τα βιβλία θετικών επιστημών της βιβλιοθήκης Ι.Μ Προυσού». Εισηγητής ο κ. Δημήτρης Βελισσάρης, μαθηματικός, ΓΑΚ Ευρυτανίας.\n4. Η βιβλιοθήκη του ελληνικού σχολείου Καρπενησίου». Για το θέμα θα μιλήσει η Μαρία Παναγιωτοπούλου, δρ Φιλολογίας-αρχειονόμος, προϊσταμένη ΓΑΚ Ευρυτανίας.\nΗ εκδήλωση θα διανθιστεί από τραγούδια των Μάνου Χατζιδάκι και Γιάννη Μαρκόπουλου.


Ειδική Διαπαιδαγώγηση : Νέος τρόπος μελέτης για τους μαθητές με ΔΕΠΥ (Τεχνικές Μελέτης)\nΝέος τρόπος μελέτης για τους μαθητές με ΔΕΠΥ (Τεχνικές Μελέτης)\nΤέλος πια στα βραδινά διαβάσματα της τελευταίας στιγμής. Έρευνες δείχνουν ότι οι παρακάτω τεχνικές μελέτης βοηθούν τα παιδιά με ΔΕΠΥνα μαθαίνουν γρηγορότερα, να διατηρούν τη γνωση-πληροφορία για περισσότερο χρονικό διάστημα και να έχουν καλύτερες επιδόσεις στις εξετάσεις.\nΤο 84% των μαθητών μελετούν ξαναδιαβάζοντας το βιβλίο, όπως έκανε και ο Τζον. Το πρόβλημα είναι ότι το "ξανα-διάβασμα" αποτελεί τον πλέον αναποτελεσματικό τρόπο μελέτης για εξετάσεις. Μέσω της διαδικασίας της ανάγνωσης ο εγκέφαλος ενός παιδιού με ΔΕΠΥ δυσκολεύεται πάρα πολύ να καταφέρει να συγκρατήσει πληροφορίες. Η αναγνωση είναι μια παθητική διαδικασία. Είναι σαν να προσπαθείς να μάθεις μπάσκετ βλέποντας τον προπονητή σου να παίζει.\nΟ δεύτερος και πιο σημαντικός λόγος είναι ότι έπεσε να κοιμηθεί αφού είχε έρθει σε επαφή με την ύλη λίγο νωρίτερα. Ο ύπνος βοηθά στη μάθηση. Ο εγκέφαλος είναι περισσότερο δραστήριος τη νύχτα απ' ότι είναι τη μέρα. Κατά τη διάρκεια του ύπνου "ξαναπαίζονται" τα γεγονότα της ημέρας στο κεφάλι και "αναμασόνται" πληροφορίες που έχουν καταγραφεί. Στην περίπτωση του Τζέιμς, ο εγκεφαλός του αναμάσησε το υλικό της βιολογίας, μέσα από τη διαδικασία του ύπνου, τέσσερις φορές.\nΟ Τζον εργάστηκε σκληρά για τις εξετάσεις και έχασε μάλιστα και την προπόνηση ποδοσφαίρου που είχε την Πέμπτη το απόγευμα, για να μελετήσει παραπάνω. Έμεινε στο δωμάτιό του χωρίς κανένα διάλειμμα. Παρόλο που προσπάθησε να συγκεντρωθεί, διάφορα πράγματα στο δωμάτιό του όπως ο υπολογιστής, το τηλέφωνο και η μουσική τον έκαναν τελικά να χάνει το στόχο του. Ο Τζον δεν μπορεσε να ρυθμίσει την προσοχή του, έχοντας υπερφορτωθεί με όλες τις απαιτήσεις του διαγωνίσματος.\nΟ παράγοντας "μύτη"\nΤα διαλείμματα βοηθούν τα παιδια, ειδικά μάλιστα τα παιδιά με ΔΕΠΥ, να μαθαίνουν περισσότερα. Οι έρευνες δείχνουν ότι οι μαθητες θυμούνται πιο πολλά όταν κάνουν συχνά διαλείμματα μεταξύ των διαστημάτων μελέτης, από το να διαβάζουν συνεχόμενα και αδιάκοπα για παρατετεμένο χρονικό διάστημα. Κάνοντας μικρές διακοπές δινεται η δυνατότητα στον εγκέφαλο του μαθητή να επαναλάβει και να επανεξετάσει πληροφοριες και ύλη, ακόμα κι αν ο μαθητής δεν συνειδητοποιεί εκείνη την ώρα ότι τις επεξεργάζεται.\nΈνα ποτό που περιέχει μια κάποια ποσότητα ζάχαρης βοηθά στην σχολική επίδοση. Τα γλυκά ποτά παρέχουν γλυκόζη, η οποια είναι η κύρια πηγή καυσίμων για τον εγκέφαλο. Εάν τα επίπεδα γλυκόζης είναι χαμηλά το άτομο δεν είναι σε θέση να εστιάσει ή να εκτελέσει εργασίες με τρόπο αποτελεσματικό.\nΠοτά όπως το Gatorade ή ο χυμός μήλου παρέχουν γλυκόζη χωρίς όμως να επιβαρύνουν με ζάχαρη τον οργανισμό ενός παιδιού. Από την άλλη, τα αναψυκτικα και άλλα ποτά με υψηλά επίπεδα ζάχαρης (μέχρι και 10 κουταλιές), παρεχουν υπερβολικη ποσοτητα γλυκοζης, η οποια οδηγει σε μια έκρηξη ζάχαρης αλλοιώνοντας τη μνήμη και θολώνονας την σκέψη. Γι' αυτό ζητήστε από το παιδί σας να πίνει μικρές γουλιές (κι όχι να πιει μονομιάς) το γλυκό του ποτό. Έτσι θα αποκτήσει βελτιωμενη συγκέντρωση και διάθεση.\nΣυμπερασματικά, εαν ενθαρρύνετε τους μαθητές που δυσκολεύονται με θεματα προσοχής να εφαρμόσουν κάποιες από αυτες τις εύκολες τεχνικές, μπορεί να δείτε σημαντική διαφορα στη σχολική επιδοση του παιδιού σας.\nΗ Ann Dolin, Med, είναι πρόεδρος του Educational Connections Inc., και συγγραφέας του βιβλίου "Homework Made Simple". Είναι επίσης μέλος του συμβουλίου του CHADD.\nΜετάφραση στα Ελληνικά Αγγελική Χαμοσφακίδη.


H superstar απάντησε με τον καλύτερο τρόπο στους επικριτές της.\nΠήγε να παραλάβει το βραβείο του Fashion Icon χωρίς εσώρουχα!\nΜάιος 30, 2014 20:30\nJennifer Lopez: Φορά Vrettos Vrettakos στο νέο της κλιπ\nΗ τραγουδίστρια λατρεύει τον Έλληνα σχεδιαστή\nΜάιος 21, 2014 16:00\nShakira: Με Έλληνα σχεδιαστή στον ημιτελικό του The Voice\nΜετά την Beyoncé και την JLo ακόμα μια superstar επιλέγει δημιουργία του.\nΜάιος 19, 2014 16:20\nΗ JLo με Vrettos Vrettakos στα Billboard Awards\nΗ λατίνα ντίβα εμφανίστηκε on stage με δημιουργία του Έλληνα σχεδιαστή.\nΜάιος 14, 2014 11:00\nKim Kardashian: Ασταμάτητα push ups για χάρη του γάμου\nΜετρά αντίστροφα η γνωστή tv persona.\nΑπρίλιος 17, 2014 19:54\nDita Von Teese: Έκανε μπάνιο σε 250.000 κρύσταλλους Swarovski\nΑπρίλιος 17, 2013 09:55\nH σοκαριστική εμφάνιση της Beyonce\nΤην πιο προκλητική της εμφάνιση έκανε η Queen B στο Βελιγράδη προκαλώντας αρνητικά σχόλια στα social media.\nΑπρίλιος 16, 2013 17:46\nBeyonce: Ψηφίζει Ελλάδα!\nΠοιον Έλληνα σχεδιαστή προτιμά;\nΙανουάριος 07, 2013 16:29\nΤυχερά γούρια από τον Oresti K\nΟ Ορέστης Κουτσοκούμνης τα τελευταία πέντε χρόνια ασχολείται με τα κοσμήματα και έχει ήδη στο βιογραφικό του τέσσερις εκθέσεις σε διάφορους πολυχώρους στη Λευκωσία.\nΔεκέμβριος 06, 2012 12:16\nΟ Μεγάλος Χορός του Dior\nΜέσα σε ένα στρόβιλο σκιάς και φωτός, η ηρωίδα του Dior οδηγεί το χορό. Φορά τη λάμψη της σαν δεύτερο δέρμα. O Τyen επανερμηνεύει το πνεύμα των μεγάλων χορών του Dior για την κολεξιόν makeup των Χριστουγέννων του 2012, με σύγχρονη κομψότητα και μια νότα αυθάδειας.\nΝοέμβριος 03, 2012 16:24\nΟ Matthew Williamson γιορτάζει 15 χρόνια\nO σχεδιαστής κλείνει 15 χρόνια με μια συνεργασία με τα Swarovski.\nΝοέμβριος 02, 2012 12:49\nΧριστούγεννα με Swarovski\nΧιλιάδες κρύσταλλα Swarovski θα στολίσουν για ακόμη μια χρονιά το λαμπερό χριστουγεννιάτικο δέντρο στο MyMall της Λεμεσού και ένα γιορτινό event θα μας βάλει στο κλίμα των γιορτών.\nΝοέμβριος 02, 2012 11:42\nΟρέστης Κουτσοκούμνης: Ένας ανερχόμενος σχεδιαστής κοσμημάτων\nΒάζει τη φαντασία του και δημιουργεί κοσμήματα για γυναίκες fame fatale.\nΝοέμβριος 18, 2011 11:30\nΛουτρό αξίας £3,200 για την κόρη της\nΤο λουτρό πολλαπλής χρήσης καλλυμένο με Swarovski φιλοτεχνήθηκε απο γνωστό designer της Καλιφόρνια.\nΣεπτέμβριος 13, 2011 13:07\nSwarovski boutique ''Wings Of Fantasy''\nΗ Κρυστάλινη πολυτέλεια των εγκαινίων της νέα Boutique Swarovski στη Λευκωσία.


ΤΙΝΑΖΟΥΝ ΤΗΝ ΜΠΑΝΚΑ: Το βόλεϊ επιστρέφει | Contra.gr\nΤΙΝΑΖΟΥΝ ΤΗΝ ΜΠΑΝΚΑ: Το βόλεϊ επιστρέφει\nΤο βόλεϊ δείχνει ότι μπαίνει σε τροχιά...ταχείας ανάπτυξης! Η ελληνική αγορά, έστω με κάποια χρόνια απουσίας, φέρνει και πάλι στα τερέν παίκτες που πραγματικά έχουν το βόλεϊ στο αίμα τους\nΉταν να μην ανοίξει η πόρτα της τεράστιας αγοράς της Κούβας.\nΗ… επέλαση των Κουβανών ξεκίνησε πέρυσι από τον ΠΑΟΚ με τους Χιμένες, Σεπέδα και συνεχίζεται φέτος με τον Ολυμπιακό να μπαίνει και αυτός στο παιχνίδι.\nΗ συνταγή πέτυχε πλήρως για τον «δικέφαλο» ο οποίος συνέχισε το…100σταρι από την περασμένη σεζόν και έκανε το 2 στα 2 στο πρωτάθλημα. Ήρθε επιτέλους η στιγμή που μπορούμε να ελπίζουμε ότι θα δούμε ξανά γεμάτα γήπεδα. Ο λόγος φυσικά ακούει στα ονόματα των Ερνάντο Γκόμεζ και Λίμπερμαν Αγκάμεζ.\nΗ ελληνική αγορά, έστω με κάποια χρόνια απουσίας, φέρνει και πάλι στα τερέν παίκτες που πραγματικά έχουν το βόλεϊ στο αίμα τους. Παίκτες που θα κάνουν το κόσμο να πάει στο γήπεδο για να τους δει να προσφέρουν θέαμα.\nΠοιος μπορεί να ξεχάσει τον Γκόμεζ όταν σηκώνεται στο φιλέ ή τον «Λίμπε» όταν κατεβάζει την μπάλα στο ένα μέτρο; Kαι το ευχάριστο είναι πως οι μεταγραφικές εκπλήξεις δεν σταματούν εδώ...\nΗ κορυφή παρέμεινε ασπρόμαυρη για 2η συνεχόμενη χρονιά. Και εδώ έρχεται ο ΠΑΟΚ να φωνάξει οτι θέλει να γράψει ιστορία.\nΦέρνει πίσω τον Ερνάντο Γκόμεζ με διετές συμβόλαιο. Τον Βενεζουελανο που πανηγύρισε το πρώτο νταμπλ στην ιστορία του ΠΑΟΚ πριν από ένα χρόνο.\nΈκανε ένα απίστευτο πρωτάθλημα στην Τουρκία όπου αναδείχθηκε 2ος σκόρερ και γυρίζει πάλι…σπίτι του όπως ο ίδιος δήλωσε για να χτίσει την δυναστεία του «δικέφαλου του βορρά». Για την Βενεζουέλα ο Γκόμεζ είναι κάτι παραπάνω από ένας βολεϊμπολίστας. Είναι μέσα στους πιο αναγνωρίσιμους αθλητές. Είναι ίνδαλμα, μύθος και το ελληνικό βόλεϊ είναι το λιγότερο τυχερό που θα τον έχει για άλλη μια φορά στην Volley League.\nΡΙΚΑΡΝΤΟ ΝΟΜΠΕΡΝΤΟ ΚΑΛΒΟ\nΉ απλώς Κάλβο. Ο 19χρονος Κουβανός θα είναι ο νέος “μαέστρος” του Γιάννη Καλμαζίδη ο οποίος καλείται από καλύψει το τεράστιο κενό του Βασίλη Κουρνέτα ο οποίος αποσύρθηκε από την ενεργό δράση.\nΒασικός στην Εθνική ομάδα της Κολομβίας, αναδείχθηκε ο καλύτερος πασαδόρος του προολυμπιακού τουρνουά και είναι αυτός που θα οδηγήσει το…μεγαθήριο Κούβα στους Ολυμπιακούς αγώνες του Ρίο.\nΤο ότι είναι μόλις 19 χρονών σίγουρα μπορεί να κάνει κάποιον να σκεφτεί ότι είναι άπειρος και δεν έχει την ωριμότητα που απαιτεί η συγκεκριμένη θέση. Όπως επίσης και το ότι για πρώτη φορά θα αγωνιστεί σε άλλη χώρα.\nΔεν μπορούμε όμως να παραβλέψουμε ότι προέρχεται από μια χώρα η οποία είναι σχολείο για το άθλημα.\nΕίναι μικρός,πράγμα που σημαίνει ότι έχει όρεξη για δουλειά.\nΣτο ΠΑΟΚ θα του δοθεί η ευκαιρία να πρωταγωνιστήσει και μην ξεχνάμε πως…όταν έχεις συμπαίκτη τον Γκόμεζ, η προπόνηση,ο αγώνας, τα αποδυτήρια παίρνουν άλλη…μορφή.\nΤα τελευταία μεταγραφικά νέα για τον «δικέφαλο» θέλουν άλλον ένα Κουβανό να στελεχώνει τους πρωταθλητές. Πρόκειται για τον 21χρονο ακραίο, Οσμάνι Ουριάρτε ο οποίος θεωρείται ένα από τα μεγαλύτερα ταλέντα στην χώρα του.\nΑν τελικά ο Κουβανός γίνει κάτοικος Θεσσαλονίκης τότε ο συμπατριώτης του και συμπαίκτης του στην εθνική ομάδα, Χαβιέρ Χιμένεθ θα αναγκαστεί να βρει άλλη στέγη, πιθανότατα,εντός συνόρων.\nΤα πράγματα ωστόσο για τον Ουριάρτε δεν είναι τόσο απλά καθώς υπάρχουν προβλήματα με την FIVB. Ο Κουβανός την σεζόν που πέρασε υπέγραψε σε δύο ομάδες (Περούτζια και Πιγιάνκο) με την ιταλική ομάδα να κάνει καταγγελία και να δικαιώνεται. Μένει να δούμε κατά πόσο αυτή η απόφαση θα επηρεάσει την μεταγραφή του Ουριάρτε στον ΠΑΟΚ.\nΟ αρχιτέκτονας του ΠΑΟΚ επέστρεψε στην ομάδα και θα μείνει για άλλα 2 χρόνια. Ο άνθρωπος που έφερε το νταμπλ για πρώτη φορά στον ΠΑΟΚ δεν καθόταν στο πάγκο της ομάδας στο ξεκίνημα της σεζόν.\nΕπέστρεψε τον Δεκέμβρη στην θέση του Νικολάι Ζελιάσκοφ, πήρε τον ΠΑΟΚ από το χέρι και από την 5η(!) θέση που βρισκόταν στο πρωτάθλημα, τον έφτασε στην κορυφή.\nΠοτέ στην ιστορία τoυ πρωταθλήματος δεν έχει πάρει τον τίτλο ομάδα που βρισκόταν στην 5η θέση στην κανονική διάρκεια.\nΚαι όμως, ο “Κάλμα” το έκανε. Όπως και ότι έφτασε μια ανάσα από την κατάκτηση του κυπέλλου και του λιγκ καπ. Και τις 2 φορές προηγούταν με 2-0 σετ. Και τις 2 φορές,στο τέλος, ο Ολυμπιακός ήταν αυτός που πανηγύρισε.\nΩστόσο επέμεινε και δικαιώθηκε. Όχι μόνο γιατί πήρε 2ο σερί πρωτάθλημα. Αλλά γιατί μετά το 4ο ματς κόντρα στον Φοίνικα Σύρου,μπροστά σε 10.000 κόσμο, άκουγε όλο το γήπεδο να τον αποθεώνει. Η συνεισφορά του στην παραμονή του ΠΑΟΚ στην κορυφή ήταν καθοριστική. Και οι δηλώσεις της νέας διοίκησης του ΠΑΟΚ, είναι η μικρότερη ανταμοιβή για τον άνθρωπο αυτόν, που έκανε την ομάδα βόλεϊ το πιο επιτυχημένο τμήμα του συλλόγου.\nΤίτλοι τέλους για έναν από τους σπουδαιότερους πασαδόρους που πέρασαν από τα ελληνικά γήπεδα. Ο Βασίλης Κουρνέτας, μετά τον 9ο πρωτάθλημα στην καριέρα του αποφάσισε να σταματήσει από την ενεργό δράση κλείνοντας με τον καλύτερο τρόπο την παρουσία του στα γήπεδα. Στα 40 του χρόνια, με μια εξαιρετική σεζόν στο υψηλότερο επίπεδο, αποσύρεται, κάνοντας όλο τον κόσμο του βόλεϊ να προσκυνά στο μεγαλείο αυτού του αθλητή.\nΜε την έλευση του Γκόμεζ ήταν προφανές ότι ο Σεπέδα θα συνέχιζε αλλού την καριέρα του. Ο αρχηγός της Εθνικής Κούβας ήταν ο άνθρωπος που κλήθηκε να μπει στα παπούτσια του Γκόμεζ φέτος. Πράγμα που έκανε. Ήταν ο παίκτης κλειδί για την κατάκτηση του πρωταθλήματος με εκπληκτικές εμφανίσεις στους ημιτελικούς κόντρα στον Ολυμπιακό.\nΟ Κουβανός θα συνεχίσει στην Κορέα με απολαβές που θα αγγίζουν τις 400.000 ευρώ.\nΤhe captain! Το είπαμε και στην αρχή, το λέμε και τώρα. Το βόλεϊ δείχνει ότι μπαίνει σε τροχιά...ταχείας ανάπτυξης! Ο αρχηγός τον ΗΠΑ, Ντέιβιντ Λι έδωσε άλλη πνοή και στον ΠΑΟΚ αλλά και στην volley league. Ένας από τους καλύτερους μπλοκέρ στον κόσμο, κάτοχος του χρυσού Ολυμπιακού μεταλλίου και World League και μέλος της ομάδας των ΗΠΑ που θα πάει στο Ρίο.\nAποκτήθηκε τον Ιανουάριο. Και αν αρχικά προσπαθούσε να βρεί τα πατήματά του, όταν τα βρήκε...δεν τον σταματούσε κανείς. Όλοι στην ομάδα του ΠΑΟΚ θέλουν να μείνει. Μεσολαβούν οι Ολυμπιακοί αγώνες και μετά όλα είναι ανοιχτά.\nΤο σίγουρο είναι πως αν οι Θεσσαλονικείς τον κρατήσουν θα έχουν κάνει τεράστια κίνηση. Ο Λι τη νέα χρονιά θα είναι δύο κλάσεις ανώτερος από ότι ήταν φέτος και ο ΠΑΟΚ δυο κλάσεις ανώτερος…ευρωπαϊκά.\nΘΕΛΕΙ ΝΑ ΜΕΙΝΕΙ Ο ΣΜΑΡΑΓΔΗΣ\nΆλλος ένας συνδετικός κρίκος στην επιτυχία του ΠΑΟΚ ήταν ο Νίκος Σμαραγδής. Ο 34χρονος κεντρικός έφτασε τον τεράστιο Πλάμεν Κονσταντίνοφ κατακτώντας πρωτάθλημα με τέσσερις διαφορετικές ομάδες. Αποκτήθηκε τον Ιανουάριο από τον «δικέφαλο» και κατάφερε να βρεθεί στο 100% της αγωνιστικής του κατάστασης.\nΉταν αυτός που κόντρα στον Ολυμπιακό στον ημιτελικό πήρε τον ΠΑΟΚ από το χέρι και έδειξε οτι όχι μόνο δεν είναι στη δύση της καριέρας του αλλά οτι τώρα ξεκινάει κάτι πολύ μεγάλο για αυτόν.\nΟι Πειραιώτες επιμένουν... ιταλικά. Μετά την λύση της συνεργασίας με τον Ρομπέρτο Πιάτσα,έρχεται ο Φλάβιο Γκουλινέλι να πάρει και πάλι το τιμόνι μετά τη σεζόν 2010-2011. Και με την έλευση του Ιταλού έρχεται μια από τις πιο δυνατές μεταγραφικές περιόδους του Ολυμπιακού.\nΤα δυο χρόνια μακριά από την κορυφή της Α1 βόλεϊ ανδρών θεωρούνται πολλά για τον Ολυμπιακό, που βάσει τίτλων θεωρείται ο "αυτοκράτορας" του αθλήματος. Οι ερυθρόλευκοι επιθυμούν την επιστροφή της ομάδας κορυφή και αυτό φαίνεται από τις μεταγραφικές κινήσεις που γίνονται η μια μετά την άλλη. Μετά τους Στεφάνου,(επέστρεψε μετά από ένα χρόνο όπου αγωνίστηκε στην Κηφισιά), Φιλίποφ, Σουλτανόπουλο, τον MVP της κανονικής περιόδου Κοκκινάκη και τον Κόνραντ Γκούζντα (ανανέωσαν όλοι) ήρθε το μεγαλύτερο «μπαμ» της φετινής μεταγραφικής περιόδου.\nΟ κάτοχος του κυπέλλου και λιγκ καπ Ολυμπιακός, έκανε το μεγαλύτερο μπαμ στις μεταγραφές φέρνοντας τον Λίμπερμαν Αγκάμεζ στο Λιμάνι. Μετά την ανακοίνωση του ΠΑΟΚ για Γκόμεζ όλοι περίμεναν την κίνηση των Πειραιωτών.\nCOPYRIGHT: SERGIO LLAMERA\nΗ αλήθεια είναι πως κανείς δεν περίμενε τον «Λίμπε» να επιστρέψει στην Ελλάδα αλλά ο Βαγγέλης Μαρινάκης απάντησε με το πιο δυνατό «όπλο» του παγκοσμίου βόλεϊ.\nΟ Ολυμπιακός έκανε δικό του έναν από τους καλύτερους διαγώνιους στον κόσμο αλλά και ένα από τους πιο αγαπητούς ξένους που έχουν περάσει από τα ελληνικά γήπεδα.\nΜας συστήθηκε πρώτη φορά στα 18 του για λογαριασμό της ΑΕ Νικαίας, έπειτα πήγε στο Παγκράτι για να φτάσει η μεταγραφή του στον Παναθηναϊκό όπου και έμεινε για 5 χρόνια απογειώνοντας την καριέρα του. Ακολούθησαν η Τουρκική Αρκάς Σμύρνης,μια χρονιά στην Κορέα και πέρυσι στην Γαλατάσαράι. Στα 31 του επιστρέφει έτοιμος να κάνει την διαφορά στο ελληνικό πρωτάθλημα αλλά και στους ευρωπαϊκούς στόχους των «ερυθρόλευκων». Το σημαντικότερο όμως είναι πως μπορεί να γεμίσει το Μελίνα Μερκούρη.Να κάνει το κόσμο να πάει στο γήπεδο για να τον δει από αγωνίζεται.\nΛΙΒΑΝ ΟΣΟΡΙΑ ΡΟΝΤΡΙΓΚΕΣ\nΆλλη μια τεράστια μεταγραφική κίνηση από τον Ολυμπιακό ο οποίος φέρνει άλλο ένα αστέρι της εθνικής Κολομβίας.\nΟ 22χρονος κεντρικός θα φορά την ερυθρόλευκη φανέλα σε αντίθεση με τους συμπαίκτες του στην εθνική ομάδα, Κάλβο και Ουριάρτε, που θα φορούν αυτή του «δικεφάλου». Την προηγούμενη σεζόν αγωνιζόταν στην Αργεντινή με την Club Obras Sanitarias (San Juan).\nΟ Έλληνας διεθνής επιστρέφει στην Ελλάδα για χάρη του Ολυμπιακού έπειτα από μια συνεχή παρουσία σε ομαδες του εξωτερικού. Ο 26χρονος ακραίος θα βρεθεί και πάλ στο λιμάνι έπειτα από την χρονιά 2010-2011 μετά από μια καλή σεζόν στη Γαλλική Ναρμπόν (μαζί με Προύσαλη και Πρωτοψάλτη) η οποία όμως έπεσε στην Ligue B.\n*Οι δύο αυτοί τεράστιοι παίκτες , Γκόμες και Αγκάμεζ,\nείχαν συνυπάρξει συμπαίκτες στην σπουδαία πράσινη “ντριμ τιμ” του Ντάντε, Μαρτσέλο, Ανδρεάδη,Μπάεφ, Πανταλέων και Στεφάνου. Τον τελευταίο θα τον βρει και πάλι συμπαίκτη στον Ολυμπιακό, όπως και τον Δημήτρη Σουλτανόπουλο όπου ήταν συμπαίκτες στο Παγκράτι! Φέτος θα βρεθούν αντίπαλοι. Αυτό και μόνο δείχνει πόσο αλλάζει το βόλεϊ στην Ελλάδα.\n*Αξίζει από αναφέρουμε πως για πρώτη φορά θα δούμε σε δύο ομάδες που παλεύουν για τον τίτλο, τα μεγάλα τους αστέρια να είναι από τον ίδιο μάνατζερ. Γκόμεζ και Αγκάμεζ έχουν εκπρόσωπο τον Μαργαρίτη ο οποίος και αυτός έχει κερδίσει τις που ως τώρα κερδίζει και αυτός με την σειρά του τις εντυπώσεις στο έως τώρα μεταγραφικό παζάρι.\nΓια ο,τι αφορά τις γυναίκες, το νταμπλ δεν άλλαξε χέρια. Ο Ολυμπιακός έχει χτίσει ένα πολύ δυνατό κορμό και γύρο από αυτόν σχεδιάζει την νέα του ομάδα. Χριστοδούλου, Γιώτα, Λαμπρούση, Τέζα, Κονόμη, Μαλασάι, Λαζάρεβιτς, ΟΛΕΣ συνεχίζουν στο λιμάνι και την επόμενη αγωνιστική περίοδο.\nΑυτό είναι και το σημείο κλειδί της γυναικείας ομάδας του Ολυμπιακού. Μια ομάδα νεανική,με ταλέντο και παίκτριες με όρεξη για δουλειά. Μια ομάδα που από το 2013 κάνει κάθε χρόνο το νταμπλ.\nΦυσικά στο τιμόνι συνεχίζει ο Σέρβος Μπράνκο Κοβάσεβιτς ο οποίος ανανέωσε για άλλα 2 χρόνια το συμβόλαιό του. Οι στόχοι των ερυθρόλευκων όμως βγαίνουν εκτός συνόρων αναζητώντας μια ευρωπαϊκή διάκριση.\nΓια αυτό το λόγο, επενδύουν σε μια από τις βασικότερες θέσεις, αυτή της διαγωνίου φέρνοντας στο λιμάνο την Γερμανίδα Σάσκια Χίπε.\nΗ Χίπε έκανε ένα εξαιρετικό πρωτάθλημα με την SC Potsdam στο γερμανικό πρωτάθλημα. Πρώτη σκόρερ με 511 πόντους και δεύτερη καλύτερη διαγώνιος. Έρχεται στον Πειραιά για να δώσει επιθετικές λύσεις στον Κοβάσεβιτς αλλά και το παραπάνω βήμα στην Ευρώπη που ψάχνουν οι άνθρωποι του Ολυμπιακού τα τελευταία χρόνια.\nΆλλη μια σημαντική προσθήκη στο ρόστερ του Ολυμπιακού αυτή της Ζένιας Τσίμα. Η πρώην αρχηγός του Παναθηναϊκού, έρχεται να ενισχύσει τόσο επιθετικά όσο και στο κομμάτι της υποδοχής την ομάδα του Ολυμπιακού. Όπως δήλωσε και η ίδια, η πρόταση που της έγινε από την διοίκηση των Πειραιωτών ήταν τόσο καλή και τιμητική που ήταν αδύνατον να την αρνηθεί.\nΟι άλλες μεταγραφές\nΓια ο,τι αφορά την έκπληξη του φετινού πρωταθλήματος, την Σαντορίνη, οι νησιώτες κατάφεραν για 1η φορά στην ιστορία τους να φτάσουν σε τελικό πρωταθλήματος,όπου ηττήθηκαν από τον πρωταθλητή Ολυμπιακό.\nΣε μια χρονιά που μόνο πετυχημένη μπορεί να χαρακτηριστεί, η διοίκηση συνεχίζει με τον Αποστόλη Οικονόμου στο τιμόνι της ομάδας.\nTo ίδιο ισχύει και για το επιθετικό όπλο της ομάδας, την Γερμανίδα Ανίκα Μπρίνκμαν. Οι άνθρωποι της ομάδας δεν θα μπορούσαν να την αφήσουν να φύγει μετά την εξαιρετική σεζόν που πραγματοποίησε και ανανέωσε για άλλο ένα χρόνο.\nΠρώτη μεταγραφή για τον Οικονόμου, μια παίκτρια που γνωρίζει καλά ο Λαρισαίος προπονητής από την θητεία του στην ΑΕΚ, η 23χρονη πασαδόρος Μαρίνα Τσοχατζή.\nΕνώ παρελθόν για τον Α.Ο Θήρας αποτελεί η 24χρονη κεντρική Μαρία Οικονομίδου η οποία μετακόμισε στην Νάξο για την επόμενη σεζόν.\nΟ Παναξιακός ο οποίος έκανε αξιόλογη προσπάθεια τόσο στο πρωτάθλημα (έσπασε το αήττητο του Ολυμπιακού) όσο και στην Ευρώπη έλυσε την συνεργασία του με τον Σέρβο Κοβάσεβιτς και κάνει νέο ξεκίνημα με τον Γιώργο Ρούσση ο οποίος έπειτα από 3,5 χρόνια στο Παναθηναϊκό αναλαμβάνει τον πάγκο της ομάδας της Νάξου.\nΟ Παναθηναϊκός έφτασε μέχρι τον ημιτελικό του κυπέλλου όπου του έβαλε στοπ ο Ολυμπιακός, ενώ δεν κατάφεραν να φτάσουν ούτε στον τελικό του πρωταθλήματος. Με τις αποχωρήσεις των Τσίμα,Μόλναρ και Κουτουξίδου (θα αγωνίζεται στην Κηφισιά την επόμενη σεζόν) ο Δημήτρης Καζάζης έχει ξεκινήσει τον σχεδιασμό ενόψει της επόμενης σεζόν.\nΕπισήμως έχει ανακοινωθεί μόνο μια μεταγραφή, ωστόσο ιδιαιτέρως εντυπωσιακή. Η Γερμανίδα διεθνή ακραία Γιάνα Φραντζίσκα Πολ θα φορέσει την φανέλα του τριφυλλιού για την επόμενη αγωνιστική σεζόν.\nΗ 28χρονη ακραία, θα αγωνιστεί πρώτη φορά μακριά από την χώρα της ωστόσο δεν τις λείπουν οι εμπειρίες καθώς με την εθνική ομάδας έχει αξιόλογες διακρίσεις :\n1η θέση το 2013 στο Ευρωπαϊκό Λιγκ (το 2014 ήταν 2η) ενώ την ίδια σεζόν κατακτά την 2η θέση στο Ευρωπαϊκό Πρωτάθλημα. Την περασμένη σεζόν έπαιξε στο Αμβούργο και φέτος θέλει να βάλει την σφραγίδα της στη νέα ομάδα του Δημήτρη Καζάζη.\nΤα μεταγραφικά σενάρια για τις πράσινες θέλουν τις Κωνσταντίνου (ΟΣΦΠ), Κοσμά, Κωνσταντινίδου,Σπανού (ΑΕΚ) να υπογράφουν στο τριφύλλι, ωστόσο δεν υπάρχει ακόμα κάτι επίσημο. Το σίγουρο είναι πως ο Παναθηναϊκός μετά την αποχώρηση της Κουτουξίδου θα πρέπει να ψάξει για πασαδόρο εκτός συνόρων καθώς οι περισσότερες Ελληνίδες είναι κλεισμένες.\nΑυτές είναι σέξι βολεϊμπολίστριες και παίζουν στην Ελλάδα


Στα λευκά θα βρει τα χωριά του Παρνασσού το 2019 - Συμβουλές για απολαυστική, ασφαλή, χιονισμένη Πρωτοχρονιά | Onparnassos\nΣτα λευκά θα βρει τα χωριά του Παρνασσού το 2019 - Συμβουλές για απολαυστική, ασφαλή, χιονισμένη Πρωτοχρονιά\nΧιονίζει ήδη από τις πρωινές ώρες της Δευτέρας στην ευρύτερη περιοχή του Παρνασσού, δημιουργώντας ένα υπέροχο εορταστικό τοπίο. Τυχεροί θα είναι όσοι επισκέπτες βρίσκονται στην περιοχή ή προγραμματίζουν να κάνουν Πρωτοχρονιά σε κάποιο χωριό του Παρνασσού.\nΤο χιόνι είναι στην φύση του Παρνασσού και αποτελεί πολυπόθητο αγαθό. Ωστόσο, τόσο οι επισκέπτες, όσο και οι κάτοικοι της περιοχής, οφείλουν να συμμορφώνονται σε συγκεκριμένους κανόνες με σκοπό την ασφάλεια στο οδικό δίκτυο και φυσικά των πεζών.\nΧιονοπτώσεις αναμένονται σε Αράχωβα, Λιβάδι, Επτάλοφο (Αγόριανη), Βάριανη, Άνω Πολύδροσο και φυσικά στο χιονοδρομικό κέντρο Παρνασσού. Το βράδυ δεν αποκλείεται να χιονίσει και σε χαμηλότερα υψόμετρα, δηλαδή σε Αμφίκλεια, Πολύδροσο, Γραβιά και Τιθορέα. Η θερμοκρασία θα κυμανθεί περίπου από -2°C έως 0°C σε υψόμετρο 1.000μ.\nΟ καιρός την Πρωτοχρονιά 2019\nΗ αλλαγή του χρόνου θα βρει τα παραπάνω χωριά ντυμένα στα λευκά. Κατά τη διάρκεια της νύχτας προς τα ξημερώματα της πρώτης μέρας του έτους, οι χιονοπτώσεις θα είναι πυκνές και αναμένεται να συνεχιστούν και την ημέρα, κάνοντας το τοπίο μαγευτικό. Η θερμοκρασία θα κυμανθεί περίπου από -3°C έως 0°C σε υψόμετρο 1.000μ.\nΠρόσκαιρη βελτίωση θα παρουσιάσει ο καιρός της Τετάρτη 2 Ιανουαρίου, καθώς από την Πέμπτη αναμένεται νέο κύμα χιονοπτώσεων και πτώση της θερμοκρασίας.\nΣυμβουλές για να απολαύσετε το χιόνι με ασφάλεια\nΤο οδικό δίκτυο παραμένει πάντα ανοιχτό, αφού τα εκχιονιστικά μηχανήματα των δημοτικών αρχών στην περιοχή του Παρνασσού καθαρίζουν συνεχώς τους δρόμους. Ωστόσο η χρήση αντιολισθητικών αλυσίδων ή χειμερινών ελαστικών είναι απαραίτητη κατά τη διάρκεια των χιονοπτώσεων.\nΕίναι υποχρεωτικό οι οδηγοί να φέρουν στα οχήματά τους αντιολισθητικές αλυσίδες και να γνωρίζουν να τις τοποθετούν πριν ανέβουν στο βουνό. Εναλλακτικά, ενδείκνυται η χρήση χειμερινών ελαστικών.\nΟδηγούμε σε χαμηλές ταχύτητες και στρωτά χωρίς απότομες κινήσεις.\nΔεν χρησιμοποιούμε ποτέ ζεστό ή βραστό νερό για να ξεπαγώσουμε τα τζάμια του αυτοκινήτου. Είναι προτιμότερο να «ξύσουμε» την επιφάνεια ή να περιμένουμε το καλοριφέρ του αυτοκινήτου να καθαρίσει τα τζάμια. Γενικά αφιερώνουμε χρόνο στον καθαρισμό καθρεπτών και παραθύρων.\nΑφαιρούμε το χιόνι από την οροφή του αυτοκινήτου, διαφορετικά υπάρχει περίπτωση ένα απότομο φρενάρισμα να πετάξει το χιόνι στο παρμπρίζ εμποδίζοντας την ορατότητά μας.\nΚατά την οδήγηση στο χιόνι, αφήνουμε πάντα μεγαλύτερη απόσταση από το προπορευόμενο όχημα σε σχέση με την οδήγηση σε κανονικές συνθήκες.\nΒεβαιωνόμαστε ότι έχουμε πάντα στο αυτοκίνητο τουλάχιστον τα ακόλουθα: φακό, φτυάρι και φορτιστή τηλεφώνου.\nΠερπατήστε στο χιόνι. Για το περπάτημα σε χιονισμένους δρόμους ή μονοπάτια, χρησιμοποιήστε ορειβατικά μποτάκια για μεγαλύτερη ασφάλεια και απόλαυση. Μην χρησιμοποιείτε παπούτσια της πόλης.\nΝτυθείτε με ρούχα ειδικά για το χιόνι. Συνιστάται ντύσιμο με ισοθερμικά, μπουφάν και παντελόνια για σκι, σκουφιά, αδιάβροχα γάντια, full face κτλ.\nΔείτε τις 14 κορυφαίες δραστηριότητες που μπορείτε να απολαύσετε στον Παρνασσό τον χειμώνα\nΔεν χρειάζεται πανικός και φόβος για το χιόνι. Με θετική διάθεση και την κατάλληλη προετοιμασία, το χιόνι μετατρέπεται σε μοναδική, απολαυστική εμπειρία!\nΗ ομάδα του onParnassos.gr σας εύχεται καλή χρονιά με υγεία και... πάντα ψηλά!


ΑΡΧΙΚΗ ΣΕΛΙΔΑΠΑΙΔΙΕΚΠΤΩΣΗ -20% ΣΕ ΟΛΑ ΤΑ LEGO® DUPLO® ΤΟ ΠΡΩΤΟ ΔΕΚΑΗΜΕΡΟ ΤΟΥ ΝΟΕΜΒΡΙΟΥ\nhttps://s3.gy.digital/babyspace/uploads/asset/data/30380/lego-duplo.jpg 470 900\nΜην χάσετε την προσφορά σε επιλεγμένα καταστήματα παιχνιδιών.\nΜε μια μεγάλη προσφορά ξεκινά ο Νοέμβριος για τις μαμάδες καθώς η LEGO® προσφέρει έκπτωση -20% σε όλα τα LEGO DUPLO® αξίας άνω των €19.99. Η προσφορά ισχύει από 1-10 Νοεμβρίου 2017 σε επιλεγμένα καταστήματα.\nΠοια είναι τα LEGO DUPLO®\nΠοια μαμά δεν γνωρίζει τα καταπληκτικά LEGO DUPLO®, το αγαπημένο παιχνίδι των παιδιών, ειδικά στην νηπιακή ηλικία; Τα σετ κατασκευής LEGO DUPLO® είναι τα πιο διασκεδαστικά παιχνίδια για τα μικρά μας καθώς διαθέτουν όλα όσα χρειάζεται ένα παιδί για να ενισχύσει τις κινητικές του δεξιότητες και να αναπτύξει την αντίληψη των σχημάτων και των χρωμάτων. Υπάρχουν επίσης τουβλάκια με αριθμούς και γράμματα, που αποτελεί τον τέλειο τρόπο για την παρουσίαση απλών μαθηματικών εννοιών στα παιδιά.\nΤα οφέλη των LEGO DUPLO®\nΤα LEGO DUPLO® παρέχουν στα παιδιά ηλικίας 18 μηνών έως 5 ετών την ευκαιρία για διασκέδαση, δημιουργία και παιχνίδι, υποστηρίζοντας παράλληλα τις αναπτυξιακές τους δεξιότητες. Τα διαφορετικά σετ κατασκευών του LEGO DUPLO® προσφέρουν διασκέδαση στα παιδιά και ταυτόχρονα χτίζουν τα θεμέλια για τα βασικά αναπτυξιακά τους βήματα, μεταξύ αυτών κινητικές, γλωσσικές, κοινωνικές και συναισθηματικές δεξιότητες.\nΑναζητήστε τα LEGO DUPLO® σε επιλεγμένα καταστήματα παιχνιδιών! Θα τα λατρέψετε κι εσείς και τα παιδιά σας!\nhttps://s3.gy.digital/babyspace/uploads/asset/data/30099/parentshop-cover.jpg 0 160


Γιορτές σε Κωνσταντινούπολη και Αθήνα, μια ανάσα πριν το 2013 - 3pointmagazine\nΚωνσταντινούπολη. Η πόλη των αντιθέσεων, η πόλη που εκτείνεται σε Ανατολή και Δύση, που πατά σε δυο ηπείρους. Η Τουρκία είναι ένα μουσουλμανικό κράτος. Έτσι, στην Κωνσταντινούπολη συναντά κανείς παντού επιβλητικά τζαμιά και γυναίκες με μαντίλες ή μπούργκες να κυκλοφορούν μέσα στην πόλη. Απ’ την άλλη, όμως, μπορεί κανείς να βρει και γωνιές της πόλης που μοιάζουν με ευρωπαϊκή πρωτεύουσα. Μεγάλα μαγαζιά με πεντακάθαρες τζαμαρίες και εκτυφλωτικά φώτα, πλακόστρωτοι εμπορικοί δρόμοι, ευρωπαϊκή μόδα. Και το καλύτερο; Δρόμοι στολισμένοι με γιρλάντες, λαμπιόνια, στρατιωτάκια, αρκουδάκια και χριστουγεννιάτικα δέντρα στα διαμερίσματα.\nΝαι, στην Κωνσταντινούπολη στολίζουν χριστουγεννιάτικα δέντρα. Αλλά όχι για να γιορτάσουν τα Χριστούγεννα, αλλά για να καλωσορίσουν το νέο έτος. Υιοθετούν έθιμα ευρωπαϊκά και ακριβέστερα αμερικάνικα, που στη συνέχεια έγιναν ευρωπαϊκά. Αλλά τα υιοθετούν και τα εντάσσουν στην κουλτούρα τους, η οποία δεν περιλαμβάνει… γέννηση Χριστού.\nΤο παράδειγμα της Κωνσταντινούπολης αποδεικνύει την παγκοσμιοποίηση που έχει επέλθει και την εμπορευματοποίηση των γιορτών. Ο Ευρωπαίος που επισκέπτεται την Κωνσταντινούπολη βλέπει το στολισμό και αισθάνεται το πνεύμα των Χριστουγέννων, και ας βρίσκεται σε μια χώρα μουσουλμανική. Διότι, τι άλλο είναι τα Χριστούγεννα για τους ενηλίκους πέρα από φανταχτερό στολισμό και οικογενειακές συγκεντρώσεις και για τα παιδιά πέρα από παιχνίδια και βόλτες; Τα υπόλοιπα, δηλαδή, οι μικρές συνήθειες που ο καθένας έχει αναπτύξει με φίλους και συγγενείς, δεν συνδέονται απαραιτήτως με τα Χριστούγεννα, μπορούν να υπάρχουν οποτεδήποτε μέσα στο χρόνο. Δεν αναφέρομαι στο θρησκευτικό αίσθημα, γιατί δεν είναι πολλοί εκείνοι που τις γιορτές επισκέπτονται την εκκλησία, τουλάχιστον στην Αθήνα. Αν αισθάνονται κάτι μέσα τους, θα το αισθάνονται και στην Ελλάδα και στην Τουρκία και όπου και αν βρίσκονται.\nΕπίσης, οι δρόμοι που στην Κωνσταντινούπολη ήταν στολισμένοι ήταν οι δρόμοι με τα εμπορικά καταστήματα. Και αυτό εξυπηρετεί ένα σκοπό: ο Ευρωπαίος θα δει τα πολύχρωμα λαμπάκια και τους «αγιοβασίληδες», θα νιώσει Χριστούγεννα, θα αγαλλιάσει η ψυχή του και θα ψωνίσει… Γιατί, η πλύση εγκεφάλου που έχει γίνει στο μέσο καταναλωτή έχει ως αποτέλεσμα να συνδέσει αυτός τις άγιες μέρες με την κατανάλωση. Το γιορτινό κλίμα και οι διακοπές και η χαλάρωση, βγάζουν το μέσο άνθρωπο από τη ρουτίνα του και τον κάνουν να αισθάνεται ξεχωριστά. Και τι θα κάνει για να επισφραγίσει αυτό το αίσθημα υποτιθέμενης χαράς; Θα ψωνίσει!\nΗ Κωνσταντινούπολη είναι πανέμορφη. Και οι στολισμένοι εμπορικοί δρόμοι είναι επίσης υπέροχοι. Αρκεί να μην πιανόμαστε στο παραμύθι…\nΑπό την Πόλη έρχομαι και στην Αθήνα… σκαλωσιές!\nΚαι ενώ η Κωνσταντινούπολη έχει βάλει τα καλά της για να υποδεχθεί το νέο έτος, η Ελλάδα βιώνει γιορτές σε κρίση –ή καλύτερα σε παράκρουση. Τα σκάνδαλα ξεπηδούν το ένα μετά το άλλο σαν τα δώρα από τον σάκο του Σάντα Κλάους, με αποκορύφωμα τα τελευταία για το ειδύλλιο ενός Παπακωνσταντίνου και μιας υπεξαίρεσης…\nΚαι ενώ δεν έχεις προλάβει να χωνέψεις ούτε την γαλοπούλα, ούτε το γεγονός ότι αυτούς τους… σκαν-δ-αλιάρηδες κάποτε τους ψήφιζες, γυρνάς το κεφάλι σου και αντικρίζεις το δέντρο-μεντράνο της πλατείας Συντάγματος. Το δέντρο φυσικά τιμής ένεκεν το ανέφερα. Πρόκειται για μια εορταστική σκαλωσιά, με υπέροχα led-άκια. Για όσους βιάστηκαν να το κρίνουν, ντροπή και αίσχος. Μα καλά, δεν καταλάβατε ότι λειτουργεί άψογα στο συμβολικό επίπεδο; Η Ελλάδα βρίσκεται σε φάση ανοικοδόμησης –εξόν και η σκαλωσιά! Το Πάσχα θα ‘χουμε βάλει και τα αλουμίνια, αν συνεχίσουμε με τους ρυθμούς αυτούς…\nTo τραγικό, δε, της υπόθεσης είναι ότι το original δέντρο που στολίστηκε στην πλατεία είναι το δέντρο δίπλα στο οποίο αυτοκτόνησε ο 77χρονος συνταξιούχος φαρμακοποιός, Δημήτρης Χριστούλας. Τα λόγια περιττεύουν.\nΦέτος, η αλήθεια είναι πως Χριστούγεννα δεν ζήσαμε. Αν εξαιρέσεις τα «νοιάζομαι-μοιράζομαι» του Mega, τις δωρομοιρασιές του Αλαφούζου και τα φιλανθρωπικά εποχιακά αισθήματα που έδιναν τον τόνο στο νεκρό lifestyle -όπως οι σκαλωσιές αντικαθιστούν τα έλατα-, οι φετινές γιορτές το μόνο που έφεραν ήταν αγωνία. Αγωνία γιατί είναι Χριστούγεννα και δεν έχεις λεφτά να πάρεις δώρο στο παιδί σου, γιατί περιμένεις να δεις τι θα αποφασίσει η ΡΑΕ για τις αυξήσεις στα τιμολόγια της ΔΕΗ κ.ο.κ. Πώς, λοιπόν, να υπάρξουν γιορτές, με όλη την ατμόσφαιρα που τους πρέπει όταν ο Άγιος Βασίλης δεν μοιράζει δωράκια;\nΦυσικά, πρέπει να παραδεχτούμε ότι οι γιορτές έτσι κι αλλιώς έχουν χάσει τον αληθινό τους χαρακτήρα μέσα στην εξέλιξη της εποχής μας. Ο οικογενειακός δεσμός δεν είναι τόσο σφιχτός όσο ήτανε παλιότερα και από ‘κει που τα Χριστούγεννα ήταν οικογενειακή γιορτή, λίγο-πολύ έχουν μετασχηματιστεί σε γιορτή των ερωτευμένων…\nΚαι κάπως έτσι μετράμε αντίστροφα ώρες για το νέο έτος. Το 2013! Τη χρονιά που η ευρωζώνη θα περάσει σε θετικούς ρυθμούς ανάπτυξης και η Ελλάδα θα τα καταφέρει;! Περιμένοντας την χρονιά της επαγγελίας, τελειώνει η φετινή «σεζόν» για τη στήλη μας στο 3pointmagazine. Αν και το «Κορώνα-Γράμματα» μετακόμισε πριν λίγους μόλις μήνες στη στέγη αυτή, ολοκληρώνει με χαρά κάτι που ξεκίνησε κάποια -λίγα- χρόνια πριν. Η αυτονομία, οι διαδικασίες από τα κάτω, η αλληλεγγύη και η ελευθερία έκφρασης είναι αρετές που θα πρέπει να χαρακτηρίζουν απανταχού τις ομάδες ανθρώπων, την κοινωνία συνολικά. Με αυτή την παραδοχή να ξεκινήσουμε την 1η/1/2013.


Πότε ολοκληρώνονται τα έργα στο κέντρο της Λάρισας; | larissanet.gr - H Νέα Εφημερίδα της Λάρισας\nΠαραπολιτικά » Πότε ολοκληρώνονται τα έργα στο κέντρο της Λάρισας;\nΣΥΜΦΩΝΑ ΜΕ ΤΟΝ ΠΡΟΓΡΑΜΜΑΤΙΣΜΟ\nΠότε ολοκληρώνονται τα έργα στο κέντρο της Λάρισας;\nΗμερομηνία: 7 Οκτωβρίου 2018, 17:03 Κατηγορία: Παραπολιτικά\nΤο είπε έστω και φευγαλέα στο τελευταίο δημοτικό συμβούλιο ο Δήμαρχος Λαρισαίων Απόστολος Καλογιάννης. Ο κύριος όγκος των έργων αναμένεται να τελειώσει στα τέλη Οκτωβρίου ή το αργότερο στις αρχές Νοεμβρίου, καιρού επιτρέποντος πάντα.\nΜέχρι τότε θα έχει παραδοθεί η Μανδηλαρά, η Ηπείρου, η Μεγάλου Αλεξάνδρου και πιθανότατα η Παναγούλη που επίσης αναμένεται να ασφαλτοστρωθεί. Απομένει λοιπόν η Βενιζέλου και η Φιλελλήνων που σύμφωνα με τον προγραμματισμό θα παραδοθούν κοντά στα Χριστούγεννα, ώστε μέσα στις γιορτές η όψη του κέντρου της πόλης να είναι συνολικά αλλαγμένη. Μένει βέβαια να συνηθίσουν οι Λαρισαίοι την νέα πραγματικότητα του ΣΒΑΚ, την οποία πρέπει να την κάνουν τρόπο ζωής αποφεύγοντας το αυτοκίνητο.


Πάει για Ζορζίνιο η Γιουβέντους! – Balla.com.cy\nBalla > Ροή Ειδήσεων > Ποδόσφαιρο > Κύπρος > Α' Κατηγορία > ΟΛΥΜΠΙΑΚΟΣ > Πάει για Ζορζίνιο η Γιουβέντους!\nΠάει για Ζορζίνιο η Γιουβέντους!\nBalla.com.cy, 19/05/2022\t11:07\nΗ Γιουβέντους ψάχνεται για την περίπτωση του Ζορζίνιο, καθώς ο Φεντερίκο Τσερουμπίνι ταξίδεψε στο Λονδίνο για να μιλήσει με διοικούντες την Τσέλσι για τον Ιταλό μέσο. Θέλει να τον φέρει στο Τορίνο μαζί με τον ελεύθερο Πολ Πογκμπά.\nΗ Γιουβέντους έχει ξεκινήσει ήδη τον σχεδιασμό της ενόψει της νέας χρονιάς, μιας και δεν έχει να διεκδικήσει κάποιο τρόπαιο ή διάκριση μέχρι το τέλος της χρονιάς. Οι μπιανκονέρι ετοιμάζουν μεγάλες αλλαγές στο ρόστερ τους και μια από τις θέσεις που θα ενισχυθούν είναι στη μεσαία γραμμή.\nΔημοσίευμα της Gazzetta dello Sport αναφέρει ότι ο αθλητικός διευθυντής της Γιουβέντους, Φεντερίκο Τσερουμπίνι, έχει ταξιδέψει στο Λονδίνο για να έρθει σε συζητήσεις με την Τσέλσι για τον Ζορζίνιο.\nΟ βραζιλιάνικης καταγωγής Ιταλός μέσος έχει συμβόλαιο μέχρι το καλοκαίρι του 2023 και οι μπλε αν δεν τον ανανεώσουν θα κινδυνέψουν να τον χάσουν ως ελεύθερο. Αυτό θέλουν να εκμεταλλευτούν οι Τορινέζοι οι οποίοι θέλουν να τον αποκτήσουν πακέτο με τον ελεύθερο Πολ Πογκμπά, του οποίου η περίπτωση είναι πιο εύκολη μιας και μένει ελεύθερος από τη Μάντσεστερ Γιουνάιτεντ.\nΕπιβράβευση για Γιάνκα, πάει Εθνική!\n«Έχουμε μια χρυσή ευκαιρία με τον Τιμούρ»\nBalla.com.cy, 30/06/2022\t10:06


ΚΟΙΝΗ ΛΟΓΙΚΗ... 'Η ΜΗΠΩΣ ΟΧΙ;: Οκτωβρίου 2011\nΑναρτήθηκε από ΜΑΝΙΑ στις 9:30 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΜΑΝΙΑ στις 6:41 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΌσο κι αν μπορεί να ηχεί σε κάποια αυτιά που βάζουν πάνω και απʼ το συμφέρον του τόπου το τομαράκι τους και την καλοπέρασή τους παράταιρα, για μας είναι δευτερεύον θέμα τα όποια θετικά, ενδεχομένως, προκύπτουν από το «κούρεμα»...\nΚούρεμα που μας το προσέφεραν όχι δωρεάν, αλλά με αντάλλαγμα πολύ ακριβό, την πλήρη παράδοση της χώρας μας. Και μάλιστα αμαχητί... Και πλέον η αγαπημένη του πρωθυπουργού μας Άνγκελα μπορεί να υπερηφανεύεται ότι τα κατάφερε πολύ καλύτερα από τον Χίτλερ. Απέκτησε η Γερμανία το προτεκτοράτο της. Και ο κ. Παπανδρέου θα την υποδέχεται στο αεροδρόμιο προσφωνώντας την «Ιδού η χώρα σας, κυρία Μέρκελ», όπως είχε υποδεχθεί πριν από 59 χρόνια, το 1952, ο Παναγιώτης Κανελλόπουλος στο αεροδρόμιο τον Βαν Φλιτ λέγοντάς του: «Στρατηγέ, ιδού ο Στρατός σας...».\nΑποικία τους ήταν η Ελλάδα μέχρι το 1980, όπου λειτουργούσε το Μονοπώλιο απʼ όπου εισέπρατταν τα λεφτά τους... Το αντίτιμο του Σχεδίου Μάρσαλ... Δυστυχώς διαψεύδεται ο Μαρξ... Η ιστορία επαναλαμβάνεται όχι ως φάρσα, όπως έλεγε...\nΑναρτήθηκε από ΜΑΝΙΑ στις 10:50 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΚΥΒΕΡΝΗΣΗ, ΠΑΠΑΝΔΡΕΟΥ, ΠΡΟΔΟΣΙΑ\nΑναρτήθηκε από ΜΑΝΙΑ στις 9:38 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΜΑΝΙΑ στις 6:31 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤα γεγονότα των παρελάσεων σε όλη την Ελλάδα ξεκίνησαν έναν κύκλο δηλώσεων από πολιτικά κόμματα, στελέχη κομμάτων και εκπροσώπους ΟΤΑ.\nΞεκίνησε λοιπόν το “κυνήγι του τραμπούκου” της κάθε περιοχής!\nΣτα Τρίκαλα ήταν οπαδός του ΣΥΡΙΖΑ ή του ΠΑΣΟΚ αυτός που χτύπησε τον βουλευτή του ΠΑΣΟΚ;\nΣτην Θεσ/νίκη ήταν οπαδοί του ΣΥΡΙΖΑ ή του ΠΑΜΕ αυτοί που είπαν προδότη τον Παπούλια και ματαίωσαν την παρέλαση;\nΣτην Πάτρα ήταν οπαδοί της ΝΔ ή του ΣΥΡΙΖΑ αυτοί που χίμηξαν στον βουλευτή του ΠΑΣΟΚ;\nΣτην Καλαμάτα ήταν οπαδοί κάποιου συγκεκριμένου κόμματος αυτοί που κόντεψαν να λιντσάρουν τους βουλευτές του ΠΑΣΟΚ;\nΈγινε χαμός σε όλη την Ελλάδα και οι “εκπρόσωποι του λαού” δεν κατάλαβαν τίποτα!\nΠρος ενημέρωση λοιπόν ΟΛΩΝ των κομμάτων...\nΣτις παρελάσεις και στους δρόμους αντιδρούσε ΟΛΗ Η ΕΛΛΑΔΑ!\nΉταν εκεί πολίτες ΟΛΩΝ των κομμάτων, ΟΛΩΝ των ιδεολογιών, ΟΛΩΝ των κοινωνικών και επαγγελματικών τάξεων!\nΔεν είναι λογικό όλοι να μιλούν για αντιδράσεις του ΣΥΡΙΖΑ σαν να είναι πρώτο κόμμα με ποσοστά 70-80%, ούτε να “χαριστεί” η αντίδραση του λαού στην αριστερά!\nΕπίσης είναι σαφές ότι οι αντιδράσεις δεν αφορούσαν μόνο ένα θέμα.\nΒέβαια είναι καθολική η αντίδραση για την οικονομική κατάσταση της χώρας και του κάθε πολίτη ξεχωριστά αλλά δεν ήταν μόνο για αυτόν τον τόσο ποταπό λόγο όπως πολλοί μπορεί να σκεφτούν.\nΔεν αφορούσαν μόνο την τσέπη μας.\nΑφορούσαν το έθνος, την πατρίδα που βρέθηκε ξαφνικά υπό νέα κατοχή χωρίς να ανοίξει ρουθούνι, αφορούσαν την προδοσία (εντός ή εκτός εισαγωγικών)της “κυβέρνησης”, αφορούσαν την αντιμετώπιση των Ελλήνων ως ηλιθίους από την ίδια την “κυβέρνηση” τους, αφορούσαν την επικίνδυνα ρευστή εθνική κυριαρχία και την κατάλυση (και πάλι εντός ή εκτός εισαγωγικών) της δημοκρατίας.\nΌσο για τον πρόεδρο της δημοκρατίας...\nΛυπάμαι γιατί όπως φαίνεται ούτε η ΝΔ κατάλαβε τι ακριβώς έγινε.\nΟι πολίτες δεν έδειξαν ασέβεια στο θεσμό του προέδρου της δημοκρατίας.\nΗ αντίδραση ήταν κατά του Παπούλια ο οποίος αποδεικνύεται λίγος και ανίκανος να σταθεί στο ύψος των περιστάσεων.\nΌτι και να έχει κάνει στην ζωή του, όσο πατριώτης (όρος που χρειάζεται πολύ συζήτηση...) κι αν είναι, όσο αγωνιστής υπέρ της πατρίδος κι αν υπήρξε σε δύσκολους καιρούς... αυτήν την συγκεκριμένη ιστορική στιγμή είναι λίγος!\nΣταματήστε λοιπόν το “κυνήγι του τραμπούκου”.\nΕίναι γελοίο και δείχνει ότι μάλλον δεν έχετε επαφή με τον λαό.\nΟΛΟΙ οι Έλληνες διαμαρτύρονται και ο μόνος τρόπος για να εκτονωθεί όλη αυτή η αγανάκτηση είναι να μας δοθεί η δυνατότητα να “μιλήσουμε”.\nΗ μόνη διέξοδος είναι οι εκλογές!\nΕτικέτες ΠΑΡΕΛΑΣΗ, ΠΡΟΕΔΡΟΣ, ΤΡΟΜΟΚΡΑΤΙΑ\nΑναρτήθηκε από ΜΑΝΙΑ στις 10:28 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\n... υπάρχει και κάτι που ότι και να γίνει θα το κερδίσουμε...\nΜΙΑ ΠΑΡΑΠΑΝΩ ΩΡΑ ΥΠΝΟΥ!\nΑναρτήθηκε από ΜΑΝΙΑ στις 10:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠολλές φορές έχω γράψει ότι θαυμάζω την επικοινωνιακή πολιτική του ΠΑΣΟΚ αλλά αυτές τις ημέρες δεν μιλάμε πια για επικοινωνιακή πολιτική αλλά για επικοινωνιακή... διαστροφή!\nΠρέπει να έχεις πολύ διεστραμμένο μυαλό για να σκεφτείς όλα αυτά που ακούγονται δια στόματος ΓΑΠ, “κυβέρνησης” και βουλευτών του ΠΑΣΟΚ!\nΦαντάζομαι ότι έχει κυκλοφορήσει κάποιο non-paper μεταξύ τους το οποίο δίνει “οδηγίες προς τους ναυτιλλομένους” και “επιχειρήματα” για να δικαιολογούν τα αδικαιολόγητα!\nΘα ήθελα πολύ να ήξερα ποιος το έγραψε όπως επίσης και θα ήθελα πολύ να ήξερα... δεν υπάρχει ούτε ένας σοβαρός βουλευτής στο ΠΑΣΟΚ;\nΈστω και ένας που να το διάβασε και να σκέφτηκε ότι δεν είναι δυνατόν να επαναλάβει τέτοιες μ@@@;\nΚατανοώ απόλυτα τον εκνευρισμό τους.\nΔεν είναι και λίγο να σε έχουν να περιμένεις στον προθάλαμο της συνόδου για να σου ανακοινώσουν τις αποφάσεις τους για το τι πρέπει να κάνει εσύ στην Ελλάδα, αλλά...\nΕίναι δυνατόν να πανηγυρίζουν γιατί “εκπληρώνουν ένα πατριωτικό τους καθήκον... την ελάφρυνση του βάρους της πατρίδας”;\nΝα πανηγυρίζει ο Βενιζέλος δηλώνοντας υπερήφανος γιατί θα είναι ο πρώτος υπουργός οικονομικών που θα παραδώσει μικρότερο χρέος από αυτό που παρέλαβε;\nΜε τι κόστος θα γίνει αυτό κύριοι;\nΑναρωτηθήκατε εάν αξίζει τον κόπο;\nΕίναι δυνατόν τα χαράματα να δηλώνουν ότι “πρέπει να είμαστε ήσυχοι για τα ασφαλιστικά ταμεία τα οποία δεν θα έχουν κανένα πρόβλημα ρευστότητας” και μέχρι το μεσημέρι να κάνουν πρόσθετες δηλώσεις λέγοντας ότι “και αν υπάρξει πρόβλημα με τα ασφαλιστικά ταμεία θα τους μεταβιβαστεί ακίνητη περιουσία του δημοσίου έτσι ώστε να μην επιβαρυνθεί οικονομικά η χώρα”;\nΚαι τι θα την κάνουν την ακίνητη περιουσία τα ταμεία κύριοι;\nΘα την βράσουν και θα μας μοιράσουν το ζουμί της;\nΉ μήπως θα την αξιοποιήσουν όπως τόσο πετυχημένα κάνει και η “κυβέρνηση” δύο χρόνια τώρα;\nΕίναι δυνατόν να επιχαίρουν για την μόνιμη παρουσία της τρόικα στην χώρα γιατί γλιτώνουμε το “σόου” κάθε τρεις μήνες;\nΠοιο διεστραμμένο μυαλό σκέφτηκε να παρουσιάσει έτσι την νέα μόνιμη κατοχή στην χώρα;\nΚαι ΟΛΟΙ όταν στριμωχτούν (πράγμα διόλου δύσκολο όταν προσπαθούν να υπερασπιστούν μία τόσο “πατριωτική” και “εθνοσωτήρια” συμφωνία) απαντούν με τα ίδια ακριβώς “επιχειρήματα”...\n“Μα είναι δυνατόν να διαφωνεί κανείς με την μείωση του χρέους της χώρας; Η συμφωνία πλήττει μόνο τις τράπεζες! Αυτοί που αντιδρούν υπερασπίζονται τα συμφέροντα των τραπεζών και όχι των Ελλήνων πολιτών;”\nΟυδείς δεν έχει ενδιαφερθεί να τους ρωτήσει με τι χρήματα πορεύονται οι τράπεζες.\nΜε την προσωπική περιουσία των τραπεζιτών ή με τα χρήματα ολόκληρου του Ελληνικού λαού;\nΟποιοδήποτε βάρος “μεταφέρεται από τον Ελληνικό λαό στις πλάτες των τραπεζών” δεν αφορά τους πολίτες, την ρευστότητα στην αγορά και την οικονομία της χώρας;\nΠοιος τα σκέφτηκε όλα αυτά;\nΛυπηθείτε την καημένη την λογική μας που αυτοκτονεί ακούγοντάς σας!\nΠάντως οφείλω να ομολογήσω ότι σε ένα πράγμα συμφωνώ απολύτως με τον ΓΑΠ:\n“Είμαστε τα πειραματόζωα στην προσπάθεια επίλυσης της κρίσης”!\nΕίναι φανερό ότι η “κυβέρνηση” ως τέτοια μας αντιμετωπίζει δύο χρόνια τώρα.\nΠηγαίνει στα τυφλά, άγεται και φέρεται, δεν ξέρει τι κάνει και που πατάει και πειραματίζεται επάνω μας!\nΕπικοινωνιακά αλλά, δυστυχώς και πρακτικά!\nΕτικέτες ΕΠΙΚΟΙΝΩΝΙΑ, ΚΟΡΟΪΔΙΑ, ΠΑΡΑΝΟΙΑ, ΠΑΣΟΚ\nΑναρτήθηκε από ΜΑΝΙΑ στις 7:53 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΜΑΝΙΑ στις 6:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΜΑΝΙΑ στις 11:50 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠαρακολούθησα το διάγγελμα του "πρωθυπουργού"...\nΈδειξα μεγάλη υπομονή και δεν έσπασα την τηλεόραση...\nΣκεφτόμουν ότι ο άνθρωπος είναι σε άλλον πλανήτη, ίσως να χρήζει και βοηθείας, οπότε κακώς εκνευρίζομαι...\nΣκεφτόμουν και αυτό που είπε ένας φίλος ότι δηλαδή όταν ακούς ένα παραμύθι ούτε αγριεύεις ούτε το σχολιάζεις...\nΣκεφτόμουν ότι είναι εντυπωσιακό το διάγγελμα ενός ανθρώπου που πέρασε την ώρα του στην αίθουσα αναμονής της αιθούσης όπου άλλοι κανόνιζαν το μέλλον μας...\nΣκεφτόμουν ότι δεν μπορεί ένας ολόκληρος λαός να παραμυθιάζεται τόσο πολύ...\nΣκεφτόμουν διάφορα και μόλις τελείωσε αναφώνησα...\nΖήτω, ζήτω... του Παπασταφίδα που 'χει βγάλει έναν γιο ατσίδα!!!\nΩς γνωστόν δεν είναι δύσκολο να "λαλήσει" ένας άνθρωπος... ειδικά όταν ακούει τον ΓΑΠ...\nΌποιος αντέχει μπορεί να διαβάσει ολόκληρη την ομιλία ΕΔΩ\nΑναρτήθηκε από ΜΑΝΙΑ στις 10:53 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΜΑΝΙΑ στις 5:05 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤΟ ΞΕΠΟΥΛΗΜΑ ΤΗΣ ΕΛΛΑΔΟΣ: Μία μετοχή Εθνικής ή ένα... σουβλάκι;...\nΔυστυχώς δεν είναι απλά προπαγανδιστική απάτη αλλά, κατά την άποψή μου, προμελετημένη προδοσία για ξεπούλημα της χώρας σε εξευτελιστικές τιμές χωρίς αποτέλεσμα.\nΈνα σχέδιο καλά οργανωμένο που υλοποιείται επιτυχώς μέρα με την ημέρα!\nΕτικέτες ΟΙΚΟΝΟΜΙΑ, ΠΡΟΔΟΣΙΑ\n1.000.000 αγωγές για το χαράτσι στα ακίνητα\nΘα κατατεθούν στα Διοικητικά Δικαστήρια, με συντονιστές τέσσερις καθηγητές Νομικής\nΜαζικές διαστάσεις «ανυπακοής» παίρνει πλέον το κίνημα «Δεν πληρώνω» το χαράτσι για τα ακίνητα και μάλιστα συγκροτημένα και μεθοδικά.\nΕνώ οι πρώτοι λογαριασμοί της ΔΕΗ με ενσωματωμένο το χαράτσι έχουν αρχίσει να φτάνουν σε εκατοντάδες χιλιάδες ελληνικά νοικοκυριά, οι αντιδράσεις φουντώνουν, το κίνημα αναπτύσσεται, η οργή πολλαπλασιάζεται.\nΤαυτόχρονα εντείνεται η πίεση προς τους πολίτες, προκειμένου να πληρωθεί το χαράτσι, μέσω του εκβιασμού της διακοπής της ηλεκτροδότησης των σπιτιών, στην περίπτωση που οι αντιστεκόμενοι πολίτες αρνηθούν να το πληρώσουν και περιοριστούν να καταβάλουν μόνο τον λογαριασμό της ΔΕΗ στο Ταμείο Παρακαταθηκών και Δανείων.\nΗ διακοπή ηλεκτροδότησης είναι κατάφωρα παράνομη και αντισυνταγματική, όπως υπογραμμίζουν έγκριτοι συνταγματολόγοι και καθηγητές Νομικής. Οι ίδιοι βεβαιώνουν πως αυτή η διάταξη θα καταπέσει στα δικαστήρια.\nΩστόσο ο απλός πολίτης που εκβιάζεται αγωνιά. Επειδή δεν αισθάνεται βέβαιος για την αντισυνταγματικότητα της διάταξης, επειδή φοβάται ότι θα του κόψουν το ηλεκτρικό ρεύμα και μάλιστα μέσα στον χειμώνα, επειδή δεν έχει αναπτυχθεί ένα μεγάλο κίνημα αλληλεγγύης, επειδή δεν υπάρχει πλήρης ενημέρωση, ειδικά εκτός των μεγάλων πόλεων.\nΑυτό το κενό, ώστε το κίνημα να λάβει μαζικές και μεγάλες διαστάσεις, έρχεται να καλύψει μια σοβαρότατη πρωτοβουλία έγκριτων καθηγητών νομικών σχολών.\nΣύμφωνα λοιπόν με αποκλειστικές πληροφορίες του «Π», καθηγητές και νομικά γραφεία έχουν αναλάβει τη νομική κάλυψη όσων –αναμένεται να είναι εκατοντάδες χιλιάδες– αποφασίσουν να μην πληρώσουν το συγκεκριμένο χαράτσι.\nΣυγκεκριμένα την Τετάρτη, με πρωτοβουλία του έγκριτου συνταγματολόγου Γ. Κασιμάτη, πραγματοποιήθηκε μεγάλη σύσκεψη καθηγητών απ' τις Νομικές Σχολές Αθήνας, Θεσσαλονίκης, Θράκης και της Δημοσίου Δικαίου και Πολιτικών Επιστημών, στη διάρκεια της οποίας αποφασίστηκαν τα εξής:\n- Η κατάθεση χιλιάδων αγωγών ενάντια στην επιβολή του χαρατσιού, την είσπραξή του απ' τη ΔΕΗ και τον εκβιασμό της διακοπής του ηλεκτρικού ρεύματος, αν δεν πληρωθεί το χαράτσι.\n- Στόχος, να κατατεθούν περί το ένα εκατομμύριο αγωγές και προσφυγές!\n- Τη θεμελίωση της τεκμηρίωσης αυτών των προσφυγών και αγωγών ανέλαβαν τα νομικά γραφεία Π. Λαζαράτου, Κ. Κρεμανλή, Γ. Κατρούγκαλου, Κ. Χρυσόγονου.\n- Τα ίδια γραφεία, καθώς και άλλα (θα ακολουθήσει ανακοίνωση), θα αναλάβουν και την προσφορά νομικής συμπαράστασης, ακόμα και παράστασης στα δικαστήρια. Στόχος, όπως υπογραμμίστηκε στη μεγάλη σύσκεψη, είναι να αναπτυχθεί μια μεγαλειώδης «νόμιμη αντίσταση», που θα μπλοκάρει το όλο σύστημα.\nΚατά τις ίδιες πληροφορίες μας, οι προσφυγές θα γίνουν στα Διοικητικά Δικαστήρια, θα περιλαμβάνουν και ασφαλιστικά μέτρα προκειμένου να μην κόβεται το ρεύμα σε όσους αρνούνται να πληρώσουν το χαράτσι.\nΘα παρακάμψουν και θα αγνοήσουν παντελώς το Συμβούλιο της Επικρατείας, λόγω της φιλομνημονιακής στάσης του.\nΩς γνωστόν, οι προσφυγές που είχαν κατατεθεί από δικηγορικούς συλλόγους και άλλους φορείς απορρίφθηκαν, η απόφαση έγινε γνωστή από διαρροές που έγιναν τον Ιούνιο, αλλά μέχρι σήμερα δεν δημοσιεύθηκε γιατί φοβούνται τις αντιδράσεις του κόσμου.\nΝα σημειωθεί ότι το κείμενο της εισήγησης χαρακτηρίσθηκε άκρως πολιτικό και δεν είχε καμία σχέση με νομικό κείμενο... Κατά σύμπτωση η μία από τις εισηγήτριες, η κυρία Σαρπ, προήχθη πρόσφατα σε αντιπρόεδρο του Συμβουλίου της Επικρατείας...\nΑναρτήθηκε από ΜΑΝΙΑ στις 11:02 π.μ. Δεν υπάρχουν σχόλια: Σύνδεσμοι σε αυτήν την ανάρτηση\n“πρωθυπουργέ” της χώρας και “πρόεδρε” του ΠΑΣΟΚ.\nΝα με συγχωρέσεις για τα εισαγωγικά αλλά θεωρώ ότι οι τίτλοι σου είναι πολύ προσωρινοί (σήμερα είναι, αύριο δεν είναι!) όπως επίσης θεωρώ ότι είναι κατ' επίφασιν γιατί ούτε πρωθυπουργεύεις ούτε προεδρεύεις όπως πρέπει αφού χώρα και κόμμα πάνε κατά διαόλου!\nΣε ακούω τον τελευταίο καιρό να επαναλαμβάνεις τακτικά ότι δεν θα πας σε εκλογές γιατί εσύ δεν είσαι Καραμανλής και δεν εγκαταλείπεις τον αγώνα, την προσπάθεια σωτηρίας της χώρας, το “θεάρεστο” έργο που σου έχει αναθέσει ο λαός, μπλα, μπλα, μπλα....\nΓιώργο, I got news for you...\nΔεν είσαι το κέντρο του κόσμου!\nΔεν είσαι καν το κέντρο της χώρας!\nΚαι σίγουρα δεν πρέπει να πιστεύεις πως οι Έλληνες θεωρούμε ότι είσαι το κέντρο της ζωής μας!\nΟι εκλογές Γιώργο, δεν αφορούν εσένα!\nΕλάχιστη σημασία δίνουμε στο εαν και κατά πόσον θα πληγωθεί το εγώ σου!\nΌσο για την φήμη σου... μόνος σου την έχεις στραπατσάρει προ πολλού!\nΑν δε, θεωρείς ότι πηγαίνοντας σε εκλογές θα χαλάσεις το προφίλ σου και θα καταστρέψεις την πολιτική σου καριέρα... I got more news for you... δεν έχεις πια πολιτική καριέρα!\nΣε περίπτωση που δεν πας σε εκλογές γιατί σε απασχολεί η υστεροφημία σου και τα όσα θα γραφτούν για σένα από τους ιστορικούς του μέλλοντος... άστο καλύτερα... φτάνουν όσα έχεις κάνει μέχρι σήμερα...\nΘα σε κρίνουν όπως σου... αξίζει!\nΎστερα Γιώργο, σκέψου το και αλλιώς.\nΔεν φυγομαχείς... ούτε παραδίνεσαι... ούτε δραπετεύεις!\nΖητάς “ανανέωση” (λέμε τώρα!) της εντολής που έλαβες το 2009.\nΠου ξέρεις ότι δεν θα την ξαναλάβεις;\nΈχουμε αποδείξει πολλές φορές στο παρελθόν, με πιο πρόσφατη τρανή απόδειξη το 2009, ότι ως λαός δεν στέκουμε και πολύ καλά στα λογικά μας!\nΓιώργο, οι εκλογές δεν αφορούν εσένα!\nΑφορούν την χώρα και τους πολίτες της!\nΑφορούν το μέλλον των παιδιών της!\nΑφορούν την διάσωσή της την επανάκτηση της εθνικής της κυριαρχίας!\nΟι πολίτες που φωνάζουν και διαμαρτύρονται δεν σου ζητούν να δραπετεύσεις, να φυγομαχήσεις, να αποδράσεις ή οτιδήποτε άλλο θεωρείς ότι σου χαλάει το “υπέροχο” προφίλ σου.\nΟι πολίτες σου ζητούν να φύγεις!\nΚαι αργά ή γρήγορα (ή μήπως πολύ γρήγορα, ας πούμε... πριν το τέλος του μήνα;) θα κληθείς να το παραδεχθείς και να το αποδεχθείς!\nΑπλή κοινή λογική... (αν διαθέτεις καθόλου θα καταλάβεις!)\nΗ λέξη των ημερών!\nΕίναι εντυπωσιακή η άνεση με την οποία χρησιμοποιείται από όλους πλέον ώστε να ερμηνεύσουν την βούληση... άλλων!\nΕχθές πχ το υπουργείο οικονομικών είπε στους πολίτες να προσέλθουν στις εφορίες “αυτοβούλως” για να πληρώσουν την δεύτερη δόση από το τριπλό χαράτσι.\nΈτσι προσπερνάμε την μνημειώδη ανικανότητα του υπουργείου να οργανωθεί και να ενημερώνει τους πολίτες για τις “υποχρεώσεις” τους προς το δημόσιο και καταλήγουμε στην “αυτοβούλως” προσέλευση και πληρωμή των εντελώς παράλογων χαρατσιών που επιβάλλονται κάθε λίγο και λιγάκι!\nΟι κυβερνητικοί βουλευτές “αυτοβούλως” ψηφίζουν τους νόμους στην βουλή με τελευταίο παράδειγμα αυτό της περασμένης Πέμπτης όπου “αυτοβούλως” υπερψήφισαν το πολυνομοσχέδιο του υπουργείου οικονομικών!\nΕπίσης “αυτοβούλως” (ή μήπως σύρεται λόγω των “επιτυχιών” της;) η “κυβέρνηση” θα κουρέψει το χρέος της χώρας σε όποιο ποσοστό της ανακοινώσουν οι “εταίροι” της και “αυτοβούλως” θα προσέλθουν όλοι όσοι κατέχουν Ελληνικά ομόλογα για το... κουρεματάκι τους!\nΈτσι θα γλιτώσουμε(;) την ολική χρεοκοπία και “αυτοβούλως” θα προχωρήσουμε σε “επιλεκτική χρεοκοπία” η οποία ως γνωστόν δεν είναι χρεοκοπία!\nΕπειδή όμως όλη αυτή η ιστορία θα έχει διάφορες επιπτώσεις στην χώρα και την οικονομία της... “αυτοβούλως” θα χάσουμε μέρος(;) της εθνικής μας κυριαρχίας και “αυτοβούλως” οι υπουργοί θα αποκτήσουν “μπάστακες” στα υπουργεία τους!\n“Αυτοβούλως” πάντα, οι πολίτες θα πληρώσουν τα σπασμένα της κακής διαχείρισης του προβλήματος από την “κυβέρνηση” και “αυτοβούλως” θα αλλάξουν τρόπο ζωής κάνοντας αιματηρές οικονομίες για να τα βγάλουν πέρα!\nΜε λίγα λόγια, “αυτοβούλως” μπήκαμε υπό οικονομική κατοχή και “αυτοβούλως” θα πουλήσουμε την κρατική περιουσία για ένα κομμάτι ψωμί!\nΗ μόνη βούληση των πολιτών που φαίνεται να μην πιάνει τόπο είναι η βούληση για συμμετοχή και έκφραση της άποψης τους μέσω της ψήφου τους.\nΕίναι σίγουρο όμως ότι δεν θα αργήσει η ώρα που η “κυβέρνηση”... “αυτοβούλως” θα πάει σε εκλογές...\nΕτικέτες ΕΚΛΟΓΕΣ, ΚΟΡΟΪΔΙΑ\nΑναρτήθηκε από ΜΑΝΙΑ στις 9:27 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤο είδα στα χάλια\nΑναρτήθηκε από ΜΑΝΙΑ στις 11:40 π.μ. Δεν υπάρχουν σχόλια: Σύνδεσμοι σε αυτήν την ανάρτηση


kynigesia.gr - Αντισπισιστές πίσω από την έκρηξη στο εντευκτήριο των κυνηγών! (pics)\nΑντισπισιστές πίσω από την έκρηξη στο εντευκτήριο των κυνηγών! (pics)\nΔημήτρης Δοντάς\t 28 Δεκεμβρίου 2020\nΣτον κύκλο των αντισπισιστών στρέφονται οι αστυνομικές αρχές που αναζητούν τα άτομα τα οποία «κρύβονται» πίσω από την επίθεση με γκαζάκια στο εντευκτήριο του 3ου Κυνηγετικού Συλλόγου Αθηνών στην Καισαριανή, που έγινε τα ξημερώματα.\n«Οι 15 τζαμαρίες της πρόσοψης του εντευκτηρίου έχουν καταστραφεί, δύο κλιματιστικά έγιναν παρανάλωμα, οι ηλεκτρικές εγκαταστάσεις θέλουν αλλαγή και όλα αυτά αποτελούν μέρος της καταστροφής, η οποία αποτιμάται, με έναν πρόχειρο υπολογισμό, γύρω στα 8.000 ευρώ», τόνισε μιλώντας στο kynigesia.gr., ο πρόεδρος του 3ου Κ.Σ. Αθηνών, Σταμάτης Θεοδώρου.\nΣύμφωνα με πληροφορίες, αυτό που ερευνά η Πυροσβεστική (το πόρισμά της αναμένεται την Τετάρτη 30/12) είναι αν το (τα;) γκαζάκι είχε τοποθετηθεί κάτω από το αυτοκίνητο μάρκας BMW που ήταν σταθμευμένο έξω ακριβώς από το εντευκτήριο, ή στην πρόσοψη του καταστήματος.\nΗ έκρηξη έγινε στις 3 παρά 10 το ξημέρωμα της Δευτέρας, ο θόρυβος ήταν εκκωφαντικός, ενώ οι κάτοικοι της περιοχής πετάχτηκαν έντρομοι από τα κρεβάτια τους και είδαν το εντευκτήριο να θυμίζει… βομβαρδισμένο τοπίο, με το αυτοκίνητο να έχει τυλιχτεί στις φλόγες.\nΆμεση ήταν η επέμβαση της Πυροσβεστικής, 6 στελέχη της οποίας έσπευσαν επί τόπου, με δύο οχήματα.\nΟ λόγος που οι αστυνομικές αρχές πιστεύουν πως πίσω από το χτύπημα στην Καισαριανή «κρύβονται» ομάδες αντισπισιστών δεν είναι άλλος από το γεγονός, ότι ανάλογο περιστατικό είχε λάβει χώρα και στις 16 Μαρτίου του 2019.\nΤότε είχαν σπάσει τζάμια στο εντευκτήριο, με τον Κ.Σ. να «βγάζει» την εξής ανακοίνωση:\n«Σπισιστές» ανέλαβαν το σπάσιμο των τζαμιών στο Εντευκτήριο του Συλλόγου μας.!!\nΕύχονται το θάνατο των Κυνηγών…Το περασμένο Σάββατο τη νύχτα, άγνωστοι προκάλεσαν φθορές στην πρόσοψη του Εντευκτηρίου μας στην Καισαριανή. Συγκεκριμένα, οι «επαναστάτες» έσπασαν 3 τζαμαρίες κι έφυγαν τρέχοντας…\nΠριν από λίγο, ομάδα ηλιθίων ατόμων στερουμένων και της στοιχειώδους λογικής, με «προκήρυξή» τους σε γνωστό site του «αντιεξουσιαστικού» χώρου ανέλαβαν την ευθύνη για την “τρομερή” αυτή ενέργεια.!\n“Στις 16/03/2019 διαλύσαμε ολόκληρη την πρόσοψη στον 3ο Κυνηγετικό Σύλλογο Αθηνών στην οδό Εφέσου 19 στην Καισαριανή. Ήταν η ελάχιστη μορφή αντίδρασης στη βία που ασκείται καθημερινά απέναντι στα μη ανθρώπινα ζώα.\nΤο κυνήγι αποτελεί μία από τις πολλές εξουσιαστικές πρακτικές που αναπαράγονται μέσα στην σπισιστική κουλτούρα της κυριαρχίας. Αυτή η κουλτούρα επικυρώνεται και νομικά από το κράτος και τους θεσμούς του εκφράζοντας και την τιμωρητική του διάθεση απέναντι σε όσους και όσες αντιστέκονται σε αυτό έμπρακτα. Χαρακτηριστικό παράδειγμα αποτελεί το περιστατικό στην Εύβοια κατά το οποίο ένα ζευγάρι έπραξε το αυτονόητο αποτρέποντας τον κυνηγό από το να δολοφονήσει ζώα, με αποτέλεσμα την ποινική τους δίωξη.\nΗ σχέση ανάμεσα στο κράτος και το σπισισμό αποτυπώθηκε και μέσω της καταψήφισης της προσφάτως προτεινόμενης συνταγματικής κατοχύρωσης της προστασίας των ζώων. Καθοριστικό ρόλο σε αυτό έπαιξε η επιρροή που άσκησαν οι κυνηγετικοί σύλλογοι στους κρατικούς φορείς. Φυσικά από την μεριά μας δεν έχουμε αυταπάτες. Τη λύση απέναντι στο σπισισμό δε θα μας τη δώσει το κράτος. Θα μας τη δώσουν οι αυτοοργανωμένες μαχητικές δράσεις.\nΥΓ: Αναμένουμε με ανυπομονησία περισσότερα χαρμόσυνα νέα του τύπου “Τραγικό τέλος βρήκε κυνηγός” ή “ΣΟΚ! Κυνηγός πυροβόλησε κυνηγό”.\nΓια τους υπόλοιπους, έχει ο μεγαλοδύναμος”.\nΑιτωλοακαρνανία: Δικογραφία για ζωοκτονία σε βάρος άγνωστου δράστη για απαγχονισ...\nΚύπρος: Καυγάς κυνηγών και πυροβολισμός!\nΑναφορά και από τον Βουλευτή της Ν. Δ. Μπογδάνο Κωνσταντίνο\nΜυτιλήνη: Πυροβόλησε τον συγχωριανό του - Κρίθηκε προφυλακιστέος\nΣτα... δίχτυα της Αστυνομίας σπείρα που έκλεβε σκάφη και εξωλέμβιους\nαστυνομία,\t3ος Κυνηγετικός Σύλλογος Αθηνών,\tαντισπισιστές,\tΚαισαριανή\nφέρμα\tΛαγοκυνήγι\tΚυνήγι Αγριόχοιρου\tΕΚΤΡΟΦΗ ΚΥΝΗΓΟΣΚΥΛΩΝ\tαγριογούρουνο


«Όλα βαίνουν καλώς……εναντίον μας»* | ΑΝΤΙΘΕΣΕΙΣ | antinews.gr\nΑΡΧΙΚΗΠΟΛΙΤΙΚΗΟΙΚΟΝΟΜΙΑΕΛΛΑΔΑΚΟΣΜΟΣANTIMAGAZINEANTISPORTSANTIMEDIAΑΝΤΙΘΕΣΕΙΣΚΛΕΙΔΑΡΟΤΡΥΠΑBLOG VIEWΑναζήτησηΝέα αναζήτησηΕπιλογή τύπου αναζήτησηςΣτα άρθραΣτα άρθρα (ακριβής φράση)Στο όνομα των σχολιαστώνΑναζήτησηΙστορικό 08/02/2015 21:53\n«Όλα βαίνουν καλώς……εναντίον μας»*\nΑς περιμένουμε τα αποτελέσματα της διαπραγμάτευσης πρώτα, πριν αρχίσουμε να… βαράμε προσοχές! Γιατί πολλές φορές για θρίαμβο ξεκινήσαμε και στη συνέχεια αναζητούσαμε σωτήρες για να διαχειριστούν την πανωλεθρία μας.\nΑς αρχίσουμε από τα βασικά. Μια αποτυχία της Κυβέρνησης θα αποτελέσει πισωγύρισμα για τη χώρα. Όχι μερικών μηνών, αλλά άγνωστης διάρκειας. Γιατί η κρίση γρήγορα έρχεται, αλλά έχει μια τάση να κατοικοεδρεύει. Και απαιτεί θυσίες για να την ξεπεράσεις.\nΔυστυχώς, σε μια περίοδο που τα μακροοικονομικά μεγέθη της ελληνικής οικονομίας εξελίσσονταν θετικά (μόλις πριν λίγες μέρες η Κομισιόν δημοσιοποίησε την εκτίμησή της για αύξηση του ελληνικού ΑΕΠ κατά 2.5% το 2015), είμεθα μάρτυρες μιας χοντροκομμένης βαρουφάκειας επικοινωνιακής καταιγίδας, που αναπότρεπτα οδηγεί τη χώρα σε μετωπική σύγκρουση με την Ε.Ε.\nΜια και αυτοδιαφημίζεται ως …γκουρού της θεωρίας των Παιγνίων, ο Υπουργός Οικονομικών, γνωρίζει είμαι βέβαιος, ότι μια τέτοια σύγκρουση αποβαίνει καταστροφική για τον πιο αδύναμο της σύγκρουσης. Στη συγκεκριμένη περίπτωση, για τη χώρα μας.\nΗ αλαζονική του συμπεριφορά και η διατύπωση θέσεων, έτσι ευκαίρως-ακαίρως, είναι εκτός πλαισίου πολυμερών σχέσεων. Επικίνδυνοι ερασιτεχνικοί χειρισμοί. Δεν διαπραγματεύονται έτσι οι χώρες. Μέσω συνεντεύξεων. Σε κάθε συνέντευξή του ο Βαρουφάκης διατύπωνε και μια νέα θέση την οποία ανασκεύαζε στην επομένη.\nΜας υποσχέθηκαν ότι θα σκίσουν τα μνημόνια το βράδυ των εκλογών, μετά ότι θα τα καταργήσουν μ’ ένα νόμο και στη συνέχεια μας αποκάλυψαν ότι το….67% των μνημονίων θα τα είχαν κάνει και οι ίδιοι!!!!\nΞεκίνησαν για να κάνουν διαγραφή του χρέους, μετά μας είπαν να για κούρεμα, στη συνέχεια αναδιάρθρωση, μετά έφτασαν να παρακαλάνε για να εκδώσουμε perpetual bonds και κατέληξαν να ζητάνε να μας υποβάλλει η Γερμανία τις….προτάσεις της. Perpetual ανακολουθίες! Δεν είναι σοβαρά πράγματα αυτά! Τέτοιες μαγκιές είναι για τα παράθυρα των πρωϊνάδικων της ελληνικής τηλεόρασης. Όχι για το Eurogroup. Τελεία.\nΜετά από όλες αυτές τις …..lifestyle διαπραγματεύσεις, ήρθε το κρύο ντούζ με την απόφαση της ΕΚΤ και ακολούθησε η απαίτηση για άμεση υποβολή σχεδίου δράσης με τις θέσεις της ελληνικής κυβέρνησης στο Eurogroup της 16ης Φεβρουαρίου, δηλαδή σε δέκα μέρες! Ποιος αλήθεια πιστεύει ότι μπορεί να καταρτιστεί ένα σοβαρό σχέδιο για το μέλλον μιας χώρας, εντός 10 ημερών;\nΤι άλλο κατάφερε η συγκυβέρνηση Τσίπρα-Καμμένου δια του Βαρουφάκη;\nΝα στρέψει εναντίον της Ελλάδος ακόμα και τις έως πρόσφατα φίλα διακείμενες κυβερνήσεις του ευρωπαϊκού Νότου. Ταλέντο χρειαζόταν για να το καταφέρεις.\nΣε μια Ένωση που έχει μάθει να παίρνει αποφάσεις δια της ομοφωνίας η Ελλάδα βρίσκεται με την πλάτη στον τοίχο και χωρίς συμμάχους, μάλιστα. Αυτά είναι τα πρώτα «κατορθώματα» της κυβέρνησης.\nΠαράλληλα, βρίσκεται σε εξέλιξη μια πρωτοφανής επικοινωνιακή καταιγίδα για να μας πείσουν ότι, η χώρα επιτέλους διαπραγματεύεται. Ακόμα και ο, κατά δήλωση του, δεξιός πρώην Γραμματέας του Υπουργικού Συμβουλίου Μπαλτάκος, βαράει, λέει, προσοχή, εντυπωσιασμένος από την σκληρή στάση της κυβέρνησης! Ας περιμένουμε τα αποτελέσματα της διαπραγμάτευσης πρώτα, πριν αρχίσουμε να ….βαράμε προσοχές! Γιατί πολλές φορές για θρίαμβο ξεκινήσαμε και στη συνέχεια αναζητούσαμε σωτήρες για να διαχειριστούν την πανωλεθρία μας.\nΘα είμαστε οι πρώτοι που θα καλωσορίσουμε μια αλλαγή πολιτικής εκ μέρους της Ευρωζώνης απέναντι στην Ελλάδα επειδή για την αλλαγή αυτής της πολιτικής μάτωσε ο ελληνικός λαός.\nΓια την αλλαγή αυτής της πολιτικής η Κυβέρνηση Σαμαρά κουβάλησε τον σταυρό του μαρτυρίου. Δημιούργησε τα πρωτογενή πλεονάσματα χάρη στα οποία μπορεί να παριστάνει τον τζάμπα μάγκα ο νεόπλουτος Βαρουφάκης.\nΌμως, η αλλαγή αυτής της πολιτικής είχε ήδη δρομολογηθεί με την ολοκλήρωση του μνημονίου στο τέλος Φεβρουαρίου, την προληπτική γραμμή στήριξης και τη συμπεφωνημένη, από το 2012, ελάφρυνση του χρέους. (Επειδή η ζαλισμένη από τη σφαλιάρα του εκλογικού αποτελέσματος ΝΔ, δεν μπορεί να πεί δυο σοβαρά λόγια, απλώς υπενθυμίζω ότι η ελληνική οικονομία το τελευταίο τρίμηνο του 2014 για πρώτη φορά μετά από πέντε χρόνια είχε θετικό πρόσημο στην ανάπτυξη. Και μάλιστα ψηλότερο από τον μέσο όρο της Ευρωζώνης.)\nΛοιπόν, για ποιό λόγο ο νεόπλουτος Βαρουφάκης ξεκίνησε από το χρέος, η λύση για το οποίο, επαναλαμβάνω έχει δρομολογηθεί, και το οποίο αποτελεί ένα ζήτημα που φέρνει σε δύσκολη θέση όλες τις χώρες και όχι από κάτι στο οποίο οι δανειστές μας θα μπορούσαν ευκολότερα να δείξουν μεγαλύτερη διάθεση συμβιβασμού, παραδείγματος χάριν το ύψος του πρωτογενούς πλεονάσματος; Είναι επιπόλαιος ή επένδυσαν στην σύγκρουση επειδή έχουν άλλο σχέδιο στο πίσω μέρος του κεφαλιού τους;\nΕίναι προφανές ότι η συγκυβέρνηση Τσίπρα-Καμμένου έχει εγκλωβιστεί στις μαξιμαλιστικές επιδιώξεις της. Οι υπουργοί της νομίζουν ότι είναι ακόμα στην αντιπολίτευση. Εντελώς ανεύθυνα επαναλαμβάνουν τις γνωστές παρόλες τους και συνεχίζουν να πλειοδοτούν σε υποσχέσεις χωρίς αντίκρυσμα.\nΚαι αυτό δεν είναι το χειρότερο. Ο λαϊκισμός πάντα…ευημερούσε σ’ αυτή τη χώρα. Το χειρότερο είναι ότι καλλιεργείται συστηματικά ένας νέος διχασμός. Τέτοιους διχασμούς η πατρίδα τους έχει πληρώσει ακριβά. Για αυτό και κάποιος να τους μαζέψει.\nΣτο δια ταύτα: Οι άφρονες επιλογές του Βαρουφάκη έχουν ήδη φέρει τα πρώτα αποτελέσματα. Οι τράπεζες δανείζονται ακριβότερα, οι επιχειρήσεις που εισάγουν κυρίως πρώτες ύλες αντιμετωπίζουν απίστευτες απαιτήσεις, μας ήρθε η πρώτη υποβάθμιση από την S&P ενώ έπονται και άλλες (εκείνος ο Σαμαράς είχε διαπράξει το…έγκλημα να περιμένει αναβαθμίσεις), το κόστος των εντόκων πλησιάζει προς το 3%, ενώ τα spreads τους τριετούς και του δεκαετούς ομολόγου, άστα να πάνε! Και αυτό λέγεται διαπραγματευτικός «θρίαμβος»! Συγνώμη, αλλά η αποτυχία πως ονομάζεται;\nΟι επιλογές της συγκυβέρνησης είναι περιορισμένες. Είτε θα επιμείνει σε μια πορεία μετωπικής αντιπαράθεσης με τους δανειστές, με άγνωστα, αλλά καταστροφικά αποτελέσματα. Είτε θα υποχρεωθεί σε κάποιον έντιμο συμβιβασμό. Όμως, ο συμβιβασμός δεν γίνεται με δημόσιες αντιπαραθέσεις. Γίνεται στις αίθουσες των διαπραγματεύσεων.\nΕπειδή η αμετροέπεια και η αλαζονεία έχουν ακριβό αντίτιμο είναι πιθανόν η συγκυβέρνηση να οδηγήσει τη χώρα στην περιπέτεια ενός δημοψηφίσματος ή νέων εκλογών μέσα σ΄ ένα πρωτόγνωρο κλίμα φανατισμού, ενώ η οικονομία θα καταρρέει. . Και αυτό επειδή δεν διαθέτει την τόλμη και την αποφασιστικότητα να αναλάβει την πολιτική ευθύνη για το μέλλον της χώρας.\nΚαι αυτά, ενώ ετοιμαζόμαστε να εισπράξουμε τα πρώτα ψίχουλα της κυβερνητικής γενναιοδωρίας. Τουλάχιστον ο ΓΑΠ στις προγραμματικές του ήταν πιο ….ανοιχτοχέρης μιας και μοίρασε ένα δις! Άσχετα, αν στη συνέχεια έβαλε το μακρύ χέρι του κράτους και στις δυο μας τσέπες…\nΤο έχουμε ξαναζήσει το έργο…..\n΄*Ο τίτλος είναι δανεισμένος από το ομότιτλο βιβλίο του Γιώργου Σκαμπαρδώνη.\nΝα δω το σχέδιο δράσης της Ελληνικής πλευράς μέχρι τις 11 Φεβρουαρίου και τι στον κόσμο...\tΈχουν δίκιο οι Ευρωπαίοι που τα θέλουν γραμμένα σε χαρτί, γιατί μ΄αυτούς έχουμε χάσει τ΄αυγά και τα πασχάλια, τα έχουμε ακούσει όλα τα αντιφατικά δια στόματος διαφόρων Συριζαίων.\nΔε θα έχουν κανένα ποσοτικοποιημένο σχέδιο. Δεν έχουν ιδέα από οικονομικά. Το έχουν αποδείξει ως αντιπολίτευση. Δεν ξέρουν να δουλεύουν, μόνο να μιλάνε, και άν...\tΤην πατήσαμε οι Έλληνες και πάλι. Και αυτή την φορά πιο άσχημα από όλες τις προηγούμενες. Και επειδή δεν έχουμε περιθώρια ως χρεοκοπημένοι που μας κρατάνε οι δανειστές από το 2010 όρθιους με τα δανεικά τους και λόγω της ανεύθυνης στάσης Τσίπρα-Βαρουφάκη στην διαπραγμάτευση.


Βίντεο: Ο Πούτιν βούτηξε στα παγωμένα νερά στους -20 βαθμούς για να τιμήσει τα Θεοφάνεια – Arouraios.gr – Ειδήσεις\nΆφησε στην άκρη το ζεστό του παλτό και υπό πολικές θερμοκρασίες, στους – 20 βαθμούς Κελσίου, ο Βλαντίμιρ Πούτιν βούτηξε στα παγωμένα νερά προκειμένου να τιμήσει την ημέρα των Θεοφανίων.\n«Με έχουν ρωτήσει πολλοί εάν ο Πούτιν συμμετέχει στην τελετή των Θεοφανίων. Ξέρετε, είναι η παράδοσή του. Παραμένει πιστός στα έθιμα», δήλωσε ο εκπρόσωπός του, Ντμίτρι Πεσκόφ σε δημοσιογράφους.\nΣύμφωνα με το τελετουργικό, ο Πούτιν βούτηξε τρεις φορές στο όνομα του Πατρός, του Υιού και του Αγίου Πνεύματος.\nΤο νερό είχε ευλογηθεί από έναν κληρικό και εκτιμάται ότι έχει δυνάμεις προστασίας και θεραπείας.\nΠάντως, δεν ήταν μόνο ο Βλαντίμιρ Πούτιν που έπεσε στα παγωμένα νερά.\nΠιστοί κάθε ηλικίας βούτηξαν για να γιορτάσουν την ημέρα.\nΗ Ορθόδοξη εκκλησία της Ρωσίας γιορτάζει τα Θεοφάνεια τη νύχτα της 18ης προς 19ης Ιανουαρίου.\nRelated Items: Βλαντιμίρ Πούτιν, Θεοφάνεια


Πουκάμισο Chase Pentagon\nΚωδικός Προϊόντος: K02014\nΕΠΙΛΟΓΗ ΜΕΓΕΘΟΥΣ --- Επιλέξτε --- XS S M L XL 2XL 3XL 4XL 5XL\nΕΠΙΛΟΓΗ ΧΡΩΜΑΤΟΣ --- Επιλέξτε --- ΓΚΡΙ ΧΑΚΙ ΜΑΥΡΟ ΜΠΕΖ COYOTE\nΤο Chase είναι ένα νέο Tactical πουκάμισο από την Pentagon που έρχεται να καλύψει τόσο τις tactical όσο και τις outdoor απαιτήσεις σας. Κατασκευασμένο από ανθεκτικό ύφασμα rip stop, επικαλυμμένο με Teflon®.\nΦέρει κρυμμένη θήκη στο στήθος με χαμηλό προφίλ YKK® κρυφό φερμουάρ. Στο στήθος διαθέτει δύο τσέπες τύπου pen, με καπάκι τόσο για έγγραφα όσο και για προσωπικά μικροαντικείμενα σας. Η ειδική ενίσχυση που έχει στις μασχάλες το καθιστούν ανθεκτικό χωρίς να επηρεάζουν την ελευθερία κατά την κίνηση. Περιλαμβάνει επωμίδες.\nΔιαθέτει 6 σημεία με πλέγμα για καλύτερο εξαερισμό ενώ τα μανίκια σηκώνονται για μεγαλύτερη ευκολία.\n165Gsm 65% Πολυεστέρας 35% βαμβάκι ανθεκτικό Rip-Stop Fabric\nYKK® κρυφά φερμουάρ\nΕπωμίδες συμπεριλαμβάνονται (δεν έχουν στερεωθεί στο πουκάμισο)\nΧαμηλό προφίλ με κρυμμένες θωρακικές τσέπες.\nΚορδέλα και λουράκι για την περιτύλιξη του μανικιού.\nXS 53 cm / 20.86 in. 62 cm / 24.40 in 75 cm / 29.52 in.\nS 55 cm / 21.65 in. 63 cm / 24.80 in. 77 cm / 30.31 in.\nM 57 cm / 22.44 in. 64 cm / 25.19 in 79 cm / 31.10 in.\nL 59 cm / 23.22 in. 65 cm / 25.59 in. 81 cm / 31.88 in.\nXL 61 cm / 24.01 in. 66 cm / 25.98 in. 83 cm / 32.67 in\n2XL 63 cm / 24.80 in. 67 cm / 26.37 in 85 cm / 33.46 in\n3XL 65 cm / 25.59 in. 68 cm / 26.77 in 87 cm / 34.25 in\n4XL 67 cm / 26.37 in. 69 cm / 27.16 in 89 cm / 35.03 in\n5XL 69 cm / 27.16 in. 71 cm / 27.95 in\nΕτικέτες: pentagon, πουκάμισα, μπλούζες, μπλουζάκια


Avatonpress: Τέλος η αρχηγία του Καλάθη!\nΣάββατο, 30 Σεπτεμβρίου 2017 2:33 μ.μ.\nΕντονος προβληματισμός και μεγάλη δυσφορία επικρατεί στον Παναθηναϊκό για τους τέσσερις ξενύχτηδες που έκαναν άνω - κάτω την αποστολή στη Μόσχα. Το θέμα έχει παραπεμφθεί από τον Τσάβι Πασκουάλ στη διοίκηση και όλα τα ενδεχόμενα είναι ανοικτά. Οι Καλάθης, Γκιστ, Σίνγκλετον και λιγότερο ο Ρίβερς βρίσκονται σε πολύ δύσκολη θέση και δεν αποκλείονται αποφάσεις - έκπληξη.\nΠροφανώς το νέο επεισόδιο προστίθεται σε μια σειρά γεγονότων που έχουν γίνει τα τελευταία χρόνια, πάντα με τους ίδιους πρωταγωνιστές, γεγονός που έχει εξαντλήσει κάθε περιθώριο υπομονής και ανοχής στον Παναθηναϊκό! Αυτή τη στιγμή το βέβαιο είναι ένα: Η διοίκηση του Παναθηναϊκού έχει αποφασίσει να πάψει από αρχηγό τον Νικ Καλάθη, θεωρώντας πως δεν αρμόζει σε έναν παίκτη που έχει δώσει τόσα δικαιώματα να ηγείται των αποδυτηρίων. Ο Νικ, σύμφωνα με τους "πράσινους", είχε πολλά... παραστρατήματα την περσινή σεζόν, του έχουν γίνει πολλές συστάσεις και το περιστατικό στη Μόσχα δεν ήταν τίποτα περισσότερο από τη σταγόνα στο ποτήρι που ξεχείλισε.\nΑπό εκεί και πέρα, μεγάλη δυσφορία υπάρχει και για τους Γκιστ, Σίνγκλετον, με τον πρώτο κυρίως να έχει δώσει πολλά δικαιώματα για παρόμοια περιστατικά. Μάλιστα στον Παναθηναϊκό ξέρουν... πρόσωπα και πράγματα που δυσχεραίνουν τη θέση του. Αντίθετα, ο μόνος που αναμένεται να πέσει στα μαλακά είναι ο Ρίβερς που δεν είχε δώσει δικαιώματα την περσινή σεζόν.\nΤι άλλο μέτρο περιμένει τους ξενύχτηδες; Ολα είναι ανοικτά, ακόμη και το ακραίο μέτρο της διακοπής συμβολαίου κάποιων εξ αυτών. Αυτή τη στιγμή κάτι τέτοιο μοιάζει δύσκολο, αλλά δεν μπορεί να αποκλειστεί δεδομένου του βεβαρημένου παρελθόντος. Είναι ωστόσο σίγουρο πως αν αυτό δεν συμβεί τώρα, θα συμβεί αργότερα σε περίπτωση που κάποιοι δεν συνετιστούν και συνεχίσουν να βγαίνουν εκτός ορίων.


Καρκίνος: η ύστατη προσπάθεια του οργανισμού για επιβίωση – economist.gr\n- 23/01/2012\tΚαρκίνος: η ύστατη προσπάθεια του οργανισμού για επιβίωση\n23.01.2012 Μαυρομμάτης Βασίλειος\nΘα μπορούσαμε να χαρακτηρίσουμε την ασθένεια και την υγεία ως τις δύο όψεις τού ίδιου νομίσματος. Κατά την παρουσία της υγείας η κυτταρική και όλες οι άλλες ανθρώπινες λειτουργίες, γίνονται κάτω από φυσιολογικές συνθήκες, αντίθετα κατά την διάρκεια ασθένειας το σώμα ουσιαστικά υπολειτουργεί.\nΗ απουσία συμπτωμάτων ενός οργανισμού, που ήδη υπολειτουργεί, δεν σημαίνει αναγκαστικά και απουσία ασθένειας ή παρουσία υψηλής υγείας. Η διάγνωση μιας πάθησης αποτελεί συνήθως το τέλος μιας πορείας συνεχούς φθοράς τού οργανισμού, που πέρασε για πολύ καιρό απαρατήρητη. Στην πραγματικότητα, η υγεία είναι καθαρά θέμα σωστής νοοτροπίας και πράξεων τού κάθε ανθρώπου (κατά φύσιν ζειν) και η αρρώστεια το αποτέλεσμα των λαθεμένων επιλογών του (παρά φύσιν ζειν).\nΣύμφωνα με την άποψη τής συμβατικής Ιατρικής, ο καρκίνος είναι ένα αυτοκαταστροφικό εκφυλιστικό νόσημα. Συγκεκριμένα, πρόκειται για την ανεξέλεγκτη ανάπτυξη ανώμαλων μεταλλαγμένων κυττάρων (καρκινικών) και την δημιουργία όγκων. Στην πραγματικότητα, τα αίτια και οι βασικοί μηχανισμοί, που προκαλούν τον καρκίνο, παραμένουν άγνωστοι για την ιατρική κοινότητα.\nΟι υγιείς και εύρωστοι άνθρωποι σπανίζουν όλο και περισσότερο στις σύγχρονες (πολιτισμένες) κοινωνίες μας σε αντίθεση με τους πάσχοντες κι ασθενείς από εκφυλιστικές ασθένειες και καρκίνους, που συνεχώς αυξάνονται.\nΕίδαμε στα προηγούμενα άρθρα (διαβάστε στην «Ελεύθερη Έρευνα»: Η σύγχρονη βιομηχανία τού καρκίνου και Τα πραγματικά αίτια τού καρκίνου) τις πρακτικές της συμβατικής Ιατρικής και τις μεθοδολογίες για την «αντιμετώπιση» και την «μάχη» κατά τού καρκίνου. Επίσης, επισημάναμε τα αίτια, που δημιουργούν τον καρκίνο. Στο άρθρο αυτό θα εξετάσουμε τι είναι ο καρκίνος, τους βασικούς μηχανισμούς και τις συνθήκες που τον δημιουργούν.\nΗ οπτική τής συμβατικής Ιατρικής έχει ως αποτέλεσμα τη μετάβαση στις σύγχρονες συμβατικές αντικαρκινικές θεραπείες, που επικεντρώνονται στις καταστροφικές πρακτικές (χημειοθεραπείες, ακτινοβολίες, χειρουργικές επεμβάσεις) εναντίον των καρκινικών κυττάρων και των όγκων με σκοπό την πλήρη εξόντωση και τον αφανισμό τους. Η συμβατική Ιατρική δεν ενδιαφέρεται αν με την καταστροφή των καρκινικών κυττάρων ισοπεδώνεται το ανοσοποιητικό σύστημα και καταστρέφεται ολόκληρος ο οργανισμός. Δηλαδή, για ένα μολυσμένο δέντρο καίμε όλο το δάσος, για να καταστρέψουμε το άρρωστο δέντρο! Γι΄ αυτό και σύμφωνα με τα αποτελέσματα των θεραπειών αυτών, οι προσδοκίες τής συμβατικής Ιατρικής δεν δικαιώνονται, αφού η συντριπτική πλειοψηφία των καρκινοπαθών σε ποσοστό άνω του 95%, πεθαίνουν είτε άμεσα είτε στα επόμενα τρία με πέντε χρόνια!\nΤο νεο Ογκολογικό Νοσοκομείο «Ελπίδα» (!) τής Μαριάννας Βαρδινογιάννη. Στα εγκαίνια παραβρέθηκε όλη η εντόπια εξουσία. Οι χημειοθεραπείες και οι ακτινοβολίες γίνονται πλέον και σε παιδάκια… Η απαξίωση τής ανθρώπινης ζωής των παιδιών μας, συνάδει με το κέρδος των φαρμακοβιομηχανιών.\nΟι μηχανισμοί και οι συνθήκες,\nπου δημιουργούν τον καρκίνο\nΗ ολιστική οπτική, έχει τελείως διαφορετική φιλοσοφία από αυτή. Βλέπει τις ασθένειες ως προσπάθειες αυτοθεραπείας ή παράτασης τής ζωή τού ασθενούς κι όχι ως μικρόβια ή άλλους εξωτερικούς και εσωτερικούς αδιευκρίνιστους παράγοντες (αυτοάνοσα νοσήματα) που πλήττουν τον οργανισμό. (Διαβάστε στην «Ελεύθερη Έρευνα»: «Ασθένεια»… Ο μοναδικός δρόμος για την ίαση και την υγεία.)\nΈτσι, ο καρκίνος από μία άλλη οπτική θα μπορούσε να εκτιμηθεί ως ένας ύστατος μηχανισμός επιβίωσης, μία έντονη αντίδραση τού ανοσοποιητικού συστήματος, που εμφανίζεται, όταν όλα τα άλλα μέτρα, που μπορεί να λάβει ένας οργανισμός, έχουν αποτύχει. Για την ακρίβεια, εκδηλώνεται, όταν οι πόροι τής κυκλοφορίας και τής αποβολής άχρηστων προϊόντων τού μεταβολισμού φράξουν για κάποιο μεγάλο χρονικό διάστημα από τα τοξικά υποπροϊόντα. Όταν δηλαδή η τοξίνωση τής λέμφου και τού αίματος πνίξει κυριολεκτικά το κάποτε υγιές και καθαρό σώμα.\nΑπ΄ τη φυσιολογία γνωρίζουμε, ότι τα κύτταρα τού σώματός μας για τις ενεργειακές τους ανάγκες καταναλώνουν οξυγόνο και γλυκόζη. Τα καρκινικά κύτταρα είναι αρχικά κανονικά κύτταρα, που δεν μπορούν να επιβιώσουν σε αναερόβιο περιβάλλον (περιβάλλον χωρίς οξυγόνο), αναπρογραμματίζονται γενετικά και μεταλλάσσονται σε καρκινικά, για να μπορούν να επιβιώσουν.\nΤα αναερόβια καρκινικά κύτταρα εμφανίζονται σε περιοχές, που βρίσκονται εγκλωβισμένα τα άχρηστα υποπροϊόντα τού μεταβολισμού, δηλαδή σε ανθρώπους, που το σώμα τους σε κάποια σημεία είναι βαριά τοξινωμένο. Τα κύτταρα στις περιοχές αυτές στερούνται θρεπτικών στοιχείων (ορθών μορίων) και οξυγόνου, τα οποία είναι απαραίτητα για την επιβίωσή τους.\nΟι δραματικές αυτές αλλαγές τού περιβάλλοντός τους δεν τούς αφήνει καμμία άλλη επιλογή εκτός τής μετάλλαξης σε καρκινικά κύτταρα. Η μετάλλαξη αυτή, τούς δίνει τη δυνατότητα να επιβιώσουν χωρίς οξυγόνο μεταβολίζοντας το γαλακτικό οξύ και τα υπόλοιπα παραπροϊόντα, για να καλύψουν τις ενεργειακές τους ανάγκες. Ταυτόχρονα, απομακρύνουν τις επιβλαβείς αυτές ουσίες, που δεν μπορούν να αποβληθούν με κανένα άλλο τρόπο και μπορούν να προκαλέσουν ανήκεστες βλάβες στο σώμα, αφού τρέφονται με αυτές.\nΣε ένα τέτοιο επιβαρυμένο εσωτερικό περιβάλλον αυτό που χρειάζεται είναι ο πυροδοτικός μηχανισμός. Ένα έντονο ψυχικό στρες, μία ψυχική ρήξη είναι ικανή για να πυροδοτήσει τον καρκίνο.\nΣτη Φυσικοπαθητική, ο μύθος περί μιας μοναδικής και ιδανικής διατροφής, που θα είναι πανάκεια για όλους τους ανθρώπους (ακρεωφαγία, ωμοφαγία, πρωτεϊνικές δίαιτες, μεσογειακή διατροφή κ.ά.) καταρρίπτεται. Για την Φυσικοπαθητική, η διατροφή πρέπει να προσαρμόζεται ανάλογα με τις ομάδες αίματος και κάποιες άλλες ιδιοσυγκρασιακές ιδαιτερότητες.\nΈτσι, για την θεραπεία τού κάθε ανθρωπου και για την κάθε αρρώστεια υπάρχει και η αντίστοιχη θεραπευτική διατροφή.\nΗ αλόη για παράδειγμα, για την Ομάδα Α και ΑΒ αποτελεί ένα θεραπευτικό βότανο που βοηθάει στη θεραπεία και του καρκίνου. Για τις Ομάδες αίματος 0 και Β η αλόη δρα αδιάφορα. Οι φακές στην Ομάδα 0 και Β μπορούν να αποβούν καταστροφικές, αφού τους δημιουργούν φούσκωμα, δυσπεψία και αέρια, ενώ για τις ομάδες Α και ΑΒ αποτελούν μια εύπεπτη και θεραπευτική τροφή.\nΕπίσης, η ομάδα αίματος 0 και Β εαν δεν φάνε σε καθημερινή βάση κόκκινο κρέας, σταδιακά εξασθενούν κι αρρωσταίνουν. Αντίθετα συμβαίνει με τις ομάδες Α και ΑΒ, οι οποίες τρώγοντας κόκκινο κρέας τοξινώνονται και αρρωσταίνουν. Το ίδιο συμβαίνει με όλα τα είδη των τροφών.\nΤη δεκαετία τού 1930, ο τιμηθείς με νόμπελ ιατρικής, dr Otto Warburg, συνόψισε το πρόβλημα τού καρκίνου σε δύο σύντομες προτάσεις: «Ο καρκίνος έχει ένα βασικό αίτιο: την αντικατάσταση τής φυσιολογικής αερόβιας λειτουργίας των κυττάρων με αναερόβια».\nΕπομένως, τα καρκινικά κύτταρα μπορούν να θεωρηθούν πολύτιμα (!) τη δεδομένη στιγμή για το σώμα, αφού οι προσαρμοστικές τους κινήσεις καθιστούν τον καρκίνο ένα μηχανισμό επιβίωσης στις δύσκολες συνθήκες τής τοξίνωσης. Γι΄ αυτό ακριβώς το λόγο το ανοσοποιητικό σύστημα δεν επιτίθεται ποτέ στα καρκινικά κύτταρα και στούς όγκους, αφού το ίδιο τα παράγει! Μήπως λοιπόν ο καρκίνος είναι ένας ύστατος μηχανισμός επιβίωσης κι όχι ένα θανατηφόρο νόσημα;\nΗ ενίσχυση τού οργανισμού με ορθά μόρια μέσω συμληρωμάτων διατροφής αποτελεί ένα σημαντικό βήμα για την ενίσχυση τού ανοσοποιητικού συστήματος και τού οργανισμού στη μάχη κατά τής φθοράς του.\nΟ κάθε οργανισμός όμως, έχει την ιδιαίτερη του ανάγκη για ορθά μόρια, κατάσταση, που διαφοροποιεί τις ποσότητες, τους συνδυασμούς και το είδος των ορθών μορίων, που θα πρέπει να καταναλώσει. Η σωστή επιλογή για την κάθε περίπτωση θα πρέπει να γίνει από τον ειδικό ορθομοριακό διατροφολόγο, ή φυσικοπαθητικό και όχι στην τύχη.\nΈχει παρατηρηθεί και επιβεβαιωθεί κλινικά, ότι μια λοίμωξη, όπως η ανεμοβλογιά ή η κοινή γρίπη, που προσβάλλει έναν καρκινοπαθή, έχει θεραπευτικά αποτελέσματα επί τού όγκου. Ο καρκίνος και οι λοιμώξεις έχουν κάποια κοινά αίτια, ένα από αυτά είναι η τοξίνωση. Γι΄ αυτό καρκινοπαθείς, που προσβάλλονται από σοβαρές λοιμώξεις, θεραπεύονται από τον καρκίνο, σύμφωνα με την επίσημη ανακοίνωση τού Τμήματος Περίθαλψης και Επιδημιολογίας τού Πανεπιστημίου τής Βρετανικής Κολομβίας (Royal Jubilee Hospital and Department of Biology, University of Victoria, British Columbia, Canada). Έχει επίσης παρατηρηθεί κλινικά, ότι καρκινοπαθείς, που κολλάνε κάποια επιδημική ασθένεια ή λοίμωξη (όπως π.χ. η σύφιλη), θεραπεύονται από τον καρκίνο, αφού κάθε τέτοιου είδους ασθένεια λειτουργεί θεραπευτικά επί τού όγκου.\nΣε περιπτώσεις εμπύρετων λοιμώξεων, οι όγκοι διαλύονται και τα καρκινικά κύτταρα αποβάλλονται μέσω τού λεμφικού συστήματος και των υπολοίπων οργάνων απέκκρισης των άχρηστων ουσιών. Επομένως, η καθιερωμένη φαρμακευτική κατασταλτική αντιμετώπιση των λοιμώξεων από τούς γιατρούς σε καρκινοπαθείς, ευθύνεται για τις απώλειες εκατομμυρίων ζωών που χάθηκαν, επειδή οι γιατροί δεν άφησαν την ανθρώπινη φύση να επιτελέσει το έργο τής αυτοΐασης. Οι αυτόματες υποχωρήσεις διαφόρων ειδών καρκίνων δεν είναι σπάνιο φαινόμενο και σίγουρα δεν είναι κανενός είδους θαύμα.\nΑυτό το γεγονός συμβαίνει σε εκατομμύρια ανθρώπους, οι οποίοι χωρίς να το γνωρίζουν, ότι πάσχουν από καρκίνο, αυτοθεραπεύονται μέσω μιας λοίμωξης. Αυτοί απλά δεν κατάλαβαν ποτέ, ότι είχαν καρκίνο και πως αυτοθεραπεύτηκαν! Όσοι γνωρίζουν, ότι πάσχουν από καρκίνο και αυτοθεραπεύονται χωρίς άλλες παρεμβάσεις, αποδίδουν την υποχώρηση αυτή σε θεία βούληση ή ό,τι άλλο…\nΕκτιμάται, ότι οι αντικαρκινικές θεραπείες μειώνουν από 28% τις αυτοϊαματικές αυτές προσπάθειες τού οργανισμού σε 7%. Επομένως, στους 100.000 καρκινοπαθείς, οι 21.000 θα μπορούσαν να έχουν αναρρώσει από μόνοι τους εαν δεν είχαν υποβληθεί στις συμβατικές αυτές καταστροφικές θεραπείες…\nΓια να μπορέσουμε να αντιληφθούμε τα φυσικά αίτια τού καρκίνου, πρέπει αρχικά να ξεφύγουμε από την πλανημένη ιδέα, που έχουμε όλοι στο μυαλό μας για τον καρκίνο, την οποία τόσα χρόνια μάς καλλιέργησαν. Η υγεία είναι αποδοχή, υποστήριξη και αλλαγή κι όχι φοβίες, καταστολή και καταπολέμηση. Η παρερμηνευμένη ιδέα για το τι είναι ο καρκίνος με την προέκτασή της ως φαινόμενο ή αποτέλεσμα nocebo εμποδίζει την πρόοδο και την πραγματική θεραπεία τού καρκίνου.\nΑρκετές φορές ακούμε από τα ΜΜΕ κι από το διδίκτυο προτροπές, όπως: «Βρέθηκε το φάρμακο τού καρκίνου», «είμαστε πολύ κοντά…» κ.λπ..\nΑπό αρχαιοτάτων χρόνων, ο άνθρωπος μέσα από την στενή οπτική του, προσπαθούσε να ανακαλύψει ένα μαγικό βότανο, ή ουσία, ένα μαγικό υπερ-φάρμακο που θα θεράπευε τις αρρώστειές του. Η σκέψη και η αντίληψη αυτή είναι τελείως λανθασμένη, για το λόγο, ότι δεν υπάρχει κι ούτε ποτέ μπορεί να υπάρξει ένα φάρμακο, που θα μπορεί να θεραπεύει την κάθε ασθένεια και όλους τους ανθρώπους. Υπάρχουν πολλά και διαφορετικά φάρμακα-μέσα, που μπορούν να θεραπεύσουν πολλούς και διαφορετικούς ανθρώπους. Εδώ υφίσταται ο νόμος τής «βιοχημικής ιδιαιτερότητας» και τής διαφορετικής «ψυχικής ιδιοσυγκρασίας», που διαφοροποιούν τελείως την κάθε θεραπεία που χρειάζεται ο κάθε ασθενής.\nΛέμφος, έντερο και τοξίνωση\nΤο λεμφικό σύστημα είναι ο καθαριστής τού σώματος. Τα κύτταρα εκεί αδειάζουν τα άχρηστα υποπροϊόντα τού μεταβολισμού (διαλυμένες πρωτεΐνες, τοξίνες, παθογόνους παράγοντες, κυτταρικά υπολείμματα και καρκινικά κύτταρα). Ο βαθμός τής υγείας των κυττάρων κι όλου τού σώματος, εξαρτάται από την ομαλή αποβολή των «σκουπιδιών» αυτών από το λεμφικό σύστημα.\nΟυσιαστικά, τα περισσότερα καρκινικά κύτταρα είναι συνέπεια λεμφικής συμφόρησης. Οι όγκοι εκδηλώνονται πρωτίστως στα σημεία αυτά. Το λεμφικό σύστημα σε συνεργασία με το ανοσοποιητικό προσπαθούν από κοινού να απαλλαγούν από τα άχρηστα υποπροϊόντα τού μεταβολισμού (αναβολισμού και καταβολισμού). Η λεμφική συμφόρηση σχετίζεται με την ελλειπή έκκριση χολής από το ήπαρ, λόγω τοξίνωσης και υπερφόρτωσης τού ήπατος.\nΣυνήθως, οι πλείστοι καρκινοπαθείς, παρουσιάζουν λεμφοίδημα και πρήξιμο στην περιοχή γύρω από τον ομφαλό τής κοιλιάς, οίδημα στο πρόσωπο, διπλοσάγωνο, διόγκωση τής περιοχής τού λαιμού, πρήξιμο στα πέλματα και αστραγάλους. Στην ιατρική ορολογία η κατάσταση αυτή είναι γνωστή ως κατακράτηση υγρών. Το γνωστό «σωσίβιο» και τα παχάκια, που εμφανίζονται σε πολλούς μεσήλικες, που κάποιοι τα θεωρούν φυσιολογικά ή και σέξυ, αποτελούν μία κατάσταση συναγερμού τού τοξινωμένου λεμφικού συστήματος και εν γένει σώματος.\nΈνα από τα βασικά προϋπάρχοντα συμπτώματα τού καρκίνου είναι η δυσκοιλιότητα. Οι τροφές, που δεν πέπτονται σωστά για διάφορους λόγους (ακατάλληλες δίαιτες, κακοί συνδυασμοί, κακή ποιότητα τροφών, επεξεργασμένα τρόφιμα κ.ά.) σαπίζουν στο παχύ έντερο και οι τοξίνες μπορούν εύκολα να διοχετευθούν στο αίμα λόγω τής λεμφικής συμφόρησης. Το 80% τού λεμφικού συστήματος βρίσκεται στην εντερική οδό. Εκεί καταπολεμούνται ή αναπτύσσονται οι πλείστοι νοσογόνοι παράγοντες. Η υπερβολική συσσώρευση τοξικού υλικού στο παχύ έντερο μπορεί να προκαλέσει επιπλοκές σε άλλες περιοχές τού οργανισμού. Στους εναλλακτικούς κύκλους γνωρίζουμε, ότι η σημαντικότερη αιτία των κυριοτέρων ασθενειών, σχετίζεται με τη γενικότερη κατάσταση τού πεπτικού συστήματος και τής εντερικής χλωρίδας.\nΓια τις εναλλακτικές θεραπευτικές μεθόδους δεν υπάρχουν γενικευμένες θεραπείες για τον καρκίνο, γεγονός, που συμβαίνει με την συμβατική Ιατρική. Σε κάθε άνθρωπο, όπως προαναφέρθηκε, υφίστανται διαφορετική «βιοχημική ιδαιτερότητα» και «ψυχική ιδιοσυγκρασία», συμβάντα, που τον διαφοροποιούν από κάποιον άλλο. Αποτέλεσμα αυτών είναι, ότι ο κάθε ένας χρειάζεται διαφορετική κούρα και θεραπεία, αν και υπάρχουν κάποιοι γενικοί κανόνες, που ισχύουν για όλους μας.\nΠ.χ. στην ομοιοπαθητική υπάρχουν τουλάχιστον 2.500 φάρμακα, όπου ένα (!) ή πολύ λίγα από αυτά, μπορούν να θεραπεύσουν τον καρκίνο. Η ομοιοπαθητική θεραπεία διαφέρει ολοκληρωτικά από άνθρωπο σε άνθρωπο κι αν ακόμα πρόκειται για πανομοιότυπη ασθένεια, όπως κι αν αυτή ορίζεται από την Ιατρική ορολογία (π.χ. βρογχίτιδα, κολικός εντέρου, αρθρίτιδα κ.ά.). Επομένως, αν για την ίδια ασθένεια έρθουν να θεραπευτούν δέκα ασθενείς, πιθανότατα και οι δέκα θα πάρουν διαφορετικό φάρμακο.\nΥπάρχουν σήμερα πολλές εναλλακτικές θεραπείες για τον καρκίνο. Κάποιες είναι αρκετά φτηνές, άλλες είναι πολύ ακριβές, άλλες είναι πολύ απλές, άλλες υπερβολικά πολύπλοκες.\nΟι πλείστες από αυτές βοηθούν και βελτιώνουν την υγεία και τη ζωτικότητα τού ανοσοποιητικού συστήματος τού πάσχοντος και βοηθούν να εξαφανιστούν οι τοξίνες από το σώμα. Επίσης, πολλά από τα φυσικά αυτά φάρμακα (όπως τα ομοιοπαθητικά) απευθύνονται στον ψυχικό κόσμο τού ασθενούς, εκεί που υπάρχει το αίτιο, που πυροδοτεί το μηχανισμό τού καρκίνου. Σε αντίθεση με τη συμβατική Ιατρική οι εναλλακτικές μέθοδοι δεν απευθύνονται μόνο στο αποτέλεσμα (π.χ. στον όγκο), αλλά στο άιτιο που τον δημιούργησε (π.χ. τοξίνωση, λανθασμένη διατροφή, ψυχικά αίτια).\nΗ συμβατική Ιατρική χρησιμοποιεί βίαιες και επικίνδυνες μεθόδους με αμφίβολα αποτελέσματα για τον άνθρωπο, ενώ οι εναλλακτικές θεραπείες χρησιμοποιούν ήπιες, ευχάριστες και φυσικές μεθόδους με πιο ασφαλή αποτελέσματα.\nΟι εναλλακτικοί θεραπευτές πρωτίστως επανεκπαιδεύουν τους ασθενείς και τους επαναφέρουν στις φυσικές συνθήκες λειτουργίας τους προσφέροντας διατροφή πλούσια σε ορθά μόρια και αποφυγή από τοξικά χημικά. Επίσης, ενθαρρύνουν τους ασθενείς να μαθαίνουν τις αληθινές λειτουργίες τού σώματός τους και τις αυτοϊαματικές εσωτερικές δυνάμεις, που εμφωλεύουν μέσα σε κάθε σώμα. Τα εναλλακτικά φάρμακα (ομοιοπαθητικά, αγιουβερδικά, ιχνοστοιχεία), φτιάχνονται από φυσικές ουσίες (ορθά μόρια, αμινοξέα, βότανα, ζωικά υλικά και ορυκτά) κι όχι από χημικές ουσίες, άγνωστες και επικίνδυνες για τον κάθε οργανισμό. Δεν μάχονται και δεν πολεμούν τους αμυντικούς μηχανισμούς τού οργανισμού, παρά βοηθούν το σώμα να δυναμώσει και να βρει το δρόμο τής αυτοίασης. Επίσης ασχολούνται με τον τομέα της πρόληψης των ασθενειών, κάτι που η συμβατική Ιατρική δεν ασχολείται. Το μοναδικό και πραγματικό κέρδος σε κάθε θεραπεία, όπως αυτή για τον καρκίνο, έρχεται από την ώθηση τού ανοσοποιητικού συστήματος, που προσφέρει η έλλειψη ψυχολογικού στρες, η ορθή διατροφή, η υψηλή περιεκτικότητα σε ορθά μόρια, οι ήπιες μέθοδοι, η αποτοξίνωση και τα φυσικά εναλλακτικά φάρμακα.\nΕδώ μπορούμε να συμπεράνουμε, ότι ο καρκίνος δεν είναι η πραγματική απειλή για την υγεία τής ανθρωπότητας, αλλά η τοξίνωση, που προϋπάρχει τού καρκίνου, καθώς και τα υπόλοιπα αίτια, που αναφέραμε προηγουμένως. Επομένως, ο καρκίνος θα μπορούσε να χαρακτηριστεί ως η ύστατη προσπάθεια τού ανθρώπινου οργανισμού να επιβιώσει από τα προβλήματα, που έχει συσσωρεύσει ο σύγχρονος και «πολιτισμένος» άνθρωπος στον οργανισμό του, λόγω των κακών επιλογών του, των απαράδεκτων συνηθειών του και τού εν γένει λανθασμένου τρόπου ζωής του. Πιο επικίνδυνες από τον ίδιο τον καρκίνο θα μπορούσαν να θεωρηθούν οι συμβατικές μέθοδοι «θεραπείας» τής συμβατικής Ιατρικής και η λάθος εν γένει αντιμετώπιση τού καρκίνου από τους ανθρώπους. Το ίδιο λάθος συμβαίνει με τις συμβατικές παραφυσικές «θεραπείες» όλων των εκφυλιστικών ασθενειών, που μαστίζουν τη σημερινή ανθρωπότητα.\nΥπάρχουν ερωτήματα, που χρειάζονται απαντήσεις:\n– Αρρώστησα. Και τι κάνω τώρα; Εγώ δεν ξέρω εναλλακτικούς θεραπευτές. Που θα πρέπει να απευθυνθώ;\nΔεν πρέπει να περιμένουμε να πάθουμε καρκίνο ή κάποια άλλη βαριά εκφυλιστική νόσο, για να δοκιμάσουμε κάποια εναλλακτική θεραπεία, αλλά να το έχουμε κάνει πρωτύτερα σε άλλες πιο απλές ασθένειες, όπως π.χ. λοιμώξεις, στομαχικά προβλήματα, πονοκεφάλους και άλλα.\nΣυνήθως, οι ασθενείς, που έρχονται στους εναλλακτικούς θεραπευτές έχουν δοκιμάσει τις συμβατικές θεραπείες, έχουν δει την αναποτελεσματικότητά τους και ψάχνουν άλλες εναλλακτικές θεραπευτικές μεθόδους. Το πρόβλημα σε αυτή την περίπτωση είναι, ότι οι πλείστοι εξ αυτών έχουν ήδη πληγεί από απλές, βαριές ή ανήκεστες βλάβες από τις θεραπείες τής συμβατικής Ιατρικής. Εδώ δυστυχώς ισχύει το πρέπει να πάθεις για να μάθεις.\nΕπίσης, θέλει πολύ προσοχή, για την επιλογή τού σωστού εναλλακτικού θεραπευτή, διότι και σ΄ αυτό τον χώρο υπάρχουν αρκετοί ημιμαθείς και άσχετοι.\nΩς επίλογο, θα λέγαμε, ότι ο άνθρωπος του 21ου αιώνα έχει πάρει διαζύγιο από τη Φύση του. Κατά συνέπεια, απειλείται σοβαρά η υγεία του και η ίδια η επιβίωσή του. Στην παραφυσική αυτή πορεία ένα πολύ μεγάλο ρόλο έχει παίξει η συμβατική Ιατρική με τις παραφυσικές «θεραπευτικές» μεθόδους της και τις λάθος προτροπές της προς τους ασθενείς. Ο εκτροχιασμός τού σημερινού ανθρώπου από την μέχρι τώρα πορεία του, τον έχουν φέρει σ΄ ένα κομβικό σημείο, μπροστά από ένα μεγάλο δίλημμα. Έχει να διαλέξει τον ατελείωτο αυτό κατήφορο προς τον πλήρη εκφυλισμό του και την αυτοεξαφάνισή του ή την επιστροφή του στη Φύση και τη συνέχεια τής εξελικτικής του πορείας. Η επιλογή είναι αποκλειστικά και μόνο δική του…\nΤο παραπάνω άρθρο αποτελεί το τρίτο μέρος, με το οποίο ολοκληρώνεται η έρευνα – αφιέρωμα τής «Ελεύθερης Έρευνας»: Η απομυθοποίηση τού καρκίνου.\nPrevious Previous post: Ύδωρ, υδρογονάνθρακες και χρήμα\nNext Next post: Στην αιωνιότητα ο Θόδωρος Αγγελόπουλος